ikasbil.eus: Aldizkari Digitala: Udako lanak gazteentzat dira?\nIkasten ari diren gazte askok udan ez dute oporrik hartzen, lan egitea erabakitzen dutelako. Urtarorik epelenean eta eguzkitsuenean hainbat lanpostu sortzen dira, eta asko gazteei bideratzen zaizkie. Ikasten ari diren gazte askok udan ez dute oporrik hartzen, lan egitea erabakitzen dutelako. Urtarorik epelenean eta eguzkitsuenean hainbat lanpostu sortzen dira, eta asko gazteei bideratzen zaizkie: udalekuetako begiraleak, tabernetako edo hoteletako zerbitzariak, izozki-dendetako langileak, igerilekuetako edo hondartzetako sorosleak… Lanpostu horietan, 30 edo 35 urte baino gutxiago dituztenak aritzen dira normalean. Eta zuk? Egin duzu horrelako lanik?\n16 urtetik aurrera, lan-kontratu bat sinatu dezakegu, baina adin nagusikoa izan aurretik, emantzipatuta bizi behar dugu; edo horrela ez bada, gurasoen sinadura beharko dugu. 18 urtetik gora, jada gure sinadura nahikoa izango zaigu. Unibertsitatean gero eta jende gehiagok ikasten du, eta, horren ondorioz, lanean hasteko adina atzeratu egin da. Hala ere, ikasle urteetan, gutizietarako dirua edukitzeko, udan edo oporraldietan behintzat gazte askok lan egitea erabakitzen dute.\nTaberna askotan udan zerbitzari gazteak kontratatzen dituzte.\nEuskal Herriko Unibertsitateak Donostian duen kanpusera joan gara, eta bertako hiru gaztek esandakoa bildu dugu. Nerea Iraolak, Iker Urritegik eta Amaia Bosquek udan lan egin dute, eta beraien esperientzia zein izan den kontatu digute.\nAmaia Bosque bilbotarrak begirale izateko titulua du, eta udalekuetan egiten du lan: “Aisialdia da nire lan-eremua. Guk txikiek ikasi eta gozatzeko hainbat ekintza egiten ditugu”. Udako oporraldiko lanaldi zehatz horietan, enpresek gazteak kontratatzen dituzte, opor luzeak dituztela badakitelako. Amaiaren ustez, ikasleentzat ongi egokitzen diren lanak dira, eta bere kasuan garrantzitsua da begiraleak gazteak izatea gazteekin lan egiteko, gertutasuna lortzen delako.\n“Ez ditut begirale zaharrak ezagutzen, eta nire ingurukoak behintzat udan soilik aritzen dira lan horretan”, kontatu digu. Beraz, bere iritziz ez dira beste langileen konpetentzia. Opor-garaian egindako lana “ezinbestekoa” dela esan digu: “Sistematik kanpo bizi nahi ez badugu edo gurasoen menpe, lan egin behar dugu”. Irabazitako sosak lagunekin ateratzeko eta bidaietan gastatzeko izaten direla aitortu digu.\nIker Urritegi oiartzuarrak bigarren urtez hamabost egun igaro ditu Nafarroako udaleku batzuetan: “Begirale-lanetan aritzeko ni gaztea izatea kontuan hartzen dute, energia eta harremana hobeak direlako. Bestalde, kontratu ezegonkorrak izaten dira, eta gazteok helduek baino errazago onartzen ditugu”.\nIkerren ustez, lan-munduarekin lehenengo harremana izateko aukera bikaina da udako lana, eta berak “parrandan” xahutzen du gehienbat udan aurreztea lortzen duen diru-kopurua.\nUDAN SOILIK EZ\nNerea Iraola hernaniarrak oso bestelako eginkizuna du: kirol-denda batean egiten du lan. Udan jardunaldi osoa egiten du, eta, arratsaldez aritzen da urtean zehar. Unibertsitateko eskolak amaitu eta jardunaldi-erdikoa egiten du ia egunero. Goizez, berriz, ikasleak ez direnak joaten dira.\nBere hitzetan, ongi moldatzen dira ikasleak direnak eta ez direnak, guztiek baitute euren zeregina: batzuek goizez eta besteek arratsaldez. Gainera, ikasten eta lanean aldi berean aritzen diren gazteek ardurak hartzen ikasten dutela esan digu Nereak: “Konpromisoa hartzen dugu, eta dirua irabaztea zer den ikasten dugu”. Berak ere lagunekin eta bidaietan gastatzen du irabazitako dirua.\nGazteengandik gazteentzat da begiraleon lana”, esan digu Amaiak.\nArgi eta garbi dute hirurek udako lan-esperientzia hori oso baliagarria izan dela eurentzat. Zuk ere horrela dela uste duzu? Zein izan dira zuk udan egindako lanak? Zein oroitzapen duzu? Langileei konpetentzia egiten zeniela uste duzu?\n1. Inoiz egin duzu udako lanik?\nNEREA IRAOLA: Bai, bueno, urtean zehar lan egiten dut eta udan ere bai, lan berdinean aritzen naiz.\nIKER URRITEGI: Bai bueno, azken bi urtetan udalekuetan ibili naiz udan, duela bi urte atera nuen begirale titulua, eta bueno, bi urtetan 15 eguneko udaleku itxitan ibili naiz Nafarroako udaleku batzuetan.\nAMAIA BOSQUE: Bai, pasa den bi urtetan egon naiz lanean aisialdian: hori, umeekin udalekuetan edo lan desberdinetan, baina bai, dena aisialdiaren inguruan.\n2. Zein lan eta nolakoa da?\nNEREA IRAOLA: Kirol denda bat, non arropa saltzen duzun eta kirola egiteko materiala. Ordutegiak, azkenean, bakoitzak bereak aukeratzen ditu, bueno, egokitu egiten zaizkigu, eta normalean ikasten gaudenak (ari garenok) arratsaldean joaten gara eta al revés (alderantzitz): ez daudenak ikasten goizean joaten dira.\nIKER URRITEGI: Begirale normal bat bezala, 15 egun joaten ginen Nafarroako etxe batera, 100 haurrekin eta bueno, udalekuetan egiten dena: beraiekin jolastu, beraiekin eguna pasa… Aisialdiko lana, orokorrean bai.\nAMAIA BOSQUE: Bueno, azkenean dira udalekuak eta da hezkuntza informala bezala. Nik egin nuen ikastaro bat horren inguruan eta hori, azkenean da hezkuntza-mota desberdin bat eta bueno, da hori prestatzea umeentzako (umeentzat) ekintzak, ez bakarrik haiek ondo pasatzeko, baina ere bai ikasteko.\n3. Enpresek zergatik kontratatzen dituzte gazteak udako lanetarako?\nNEREA IRAOLA: Bueno, azkenean nola ez dauden ikasketak, udan bukatu egiten diren, ba diru pixka bat ateratzeko.\nIKER URRITEGI: Bueno, nik uste dut, adibidez, aisialdi taldean, bai dela garrantzitsua gaztetasun hori, haurrekin nik uste beste energia bat edo beste kontaktu bat daukazula. Eta beste enpresetan ba ez dakit, normalean lan tenporalak (denboraldi baterako lanak) direlako eta azkenean, gazteok onartzeko kontratu horiek erraztasun handiagoak ditugu.\nAMAIA BOSQUE: Nik uste dut azkenean, horrelako lanak egokitzen direla oso ondo ikasleentzako (ikasleentzat) batez ere, ez bakarrik gazteentzako (gazteentzat) ez, baina hori, ikasleentzako (ikasleentzat). Zeren azkenean dira gure oporrak, ere bai Aste Santuan eta egiten dituzte horrelako lanak. Eta hori, azkenean nik uste dut dela hoberen egokitzen dena. Eta bai, adibidez, aisialdiaren munduan azkenean da gazteengandik gazteentzako.\n4. Udan lan egitea garrantzitsua dela uste duzu?\nNEREA IRAOLA: Garrantzitsua iruditzen zait, bueno, azkenean, bakoitzak bere dirua ateratzeko, edozer gauzatarako erabiltzeko eta hori, eta azkenean zure (zeure) burua konprometitu egiten duzu beste gauza batzuetara.\nIKER URRITEGI: Bai, nik uste dut azkenean lan mundu horretan hasteko edo lehenengo kontaktu hori edukitzeko bai dela garrantzitsua udako lan horiek eta aukerak badaudela diru pixka bat ateratzeko eta bueno, gero parrandan gastatzeko.\nAMAIA BOSQUE: Bueno, garrantzitsua ez dakit, baina azkenean mundu honetan bizita, nik uste dut ondo dagoela ere bai hastea horrelako lanetan, zeren azkenean, ez baduzu sistematik kanpo bizi nahi edo, da ezinbestekoa. Eta nik uste dut horrelako lanak ondo datozela mundu horretan sartzeko apurka-apurka.\n5. Gainerako langileei konpetentzia egiten diezula uste duzu?\nNEREA IRAOLA: Ez, denak berdin lana egiten dugu eta ez.\nIKER URRITEGI: Konpetentzia nik uste ez dela baina bueno, ba igual bai enpresa batzuetan erabiltzen dituztela gazteak lehenago esan dudan bezala, kontratu prekarioagoak edo onartzeko erraztasun handiagoa daukagulako. Orduan konpetentzia konpetentzia ez nuke esango baina bueno.\nAMAIA BOSQUE: Nik egin ditudan lanetan ez dut uste, zeren azkenean, mundu hori dago pentsatua hori, gazteengandik gazteentzako, eta orduan, ez daude begirale oso zaharrak. Nik ez ditut ikusi, orduan ez dut uste kasu honetan.\nLehen egun hura! (Bagoaz! B1-1)


manifestazioa – Irola Irratia 107.5FM\nAutobusean apuntatzeko azken egunak!-¡Últimos días para apuntarse en el autobús!\n2018-10-17 Irola Deialdiak, Nabarmenak Leave a comment\nDatorren urriaren 27an manifestazioa egingo dugu Donostian, “Erraustegia gelditu” lelopean. Manifestazioa arratsaldeko 17:00tan habiatuko da Donostiako Mendaurren plazatik. PLATAFORMA ZERO ZABOR ere bertan egongo da.\n2015-01-18 Irola Barazki Bizidunak, irratsaioak Erantzunak desaktibatuta daude Kobane (2015-01-18)


Eskuz egindako Oinetakoak\n2002 / 10 / 04-11\nHainbat gauza ekoizten ditu: alde batetik, zapata eta botak artisauen erara egiten ditu, eta stock txiki bat du. Beste alde batetik, enkarguz neurrira egiten dituen zapata eta botak leudeke, eta ortopedikoak ere bai. Eta, bukatzeko, zapatak konpontzen ere aritzen da. Konponketek osatzen dute bere lanaren %80, eta gainerakoak %20.\nBitxikeria bezala esan behar da oso gauza bereziak egiteko eskatu izan diotela, hala nola antzezlan baterako sandalia greziar batzuk, diseinuzko zapatak modeloen pase baterako, edota pailazoentzako ikaragarrizko zapatak.\nNoizean behin artisautza azoketara joaten da.\nOinetakoak neurrira egiten jarraitzen duten artisau gutxietako baten aurrean gaude.\nEzin bere lanaren kalitatea aipatzeke utzi. Hainbestekoa da bere bikaintasuna eta erabiltzen dituen materialen kalitatea, bere produktuak merkatuan dauden antzeko estandarizatuek baino askoz ere maila handiagoa daukatela.


Baserria | Euskadiko Nekazalturismo eta Landa-etxeak | Nekazalturismoa Elkartea\nBaserri terminoak erakunde ekonomikoari eta barne hartzen duen etxebizitza-eraikinari izena ematen die. Bere zentzu ekonomikoari dagokionez, XII. eta XIII. mendeen artean eratu zen Erdi Aroko erakunde bat da.\nDioten bezala, uda erdialdean heroi indartsu batek, "San Martintxiki", mendiko jauntxoei, basajaun erraldoiak, gari haziak lapurtzea lortu omen zuen eta ondoren, solasaldian zeuden bitartean espiatzen egon zela eta era horretan jakin zuen zein zen hazi horiek landatzeko urteko sasoirik aproposena.\nJose Miguel Barandiaranek Ataunen bere gaztaroan hainbestetan entzun zuen kondaira zahar horrek euskaldunei nekazaritzaren sekretuen berri eman zien abentura fantastiko hau kontatzen du. Sekretu horiek, lehen, bakarrik basoko izakiek eta jainkoek ezagutzen zituzten. Antzinako jaunei sekretuak lapurtuta, euskal artzain eta biltzaile gosetuak nekazari bilakatzen hasi ziren eta Industria Iraultzaraino zabalduko zen kultura ziklo luze bati hasiera eman zioten.\nBaserriak, eraikin mota gisa, gehienez milurteko erdia du. Euskal baserri guztiek duten berezko ezaugarri bat denek izen propioa dutela da, agintariek eta bizilagunek aitortuta, eta normalean, aldaezina historiaren zehar.\nLandareak baino gehiago, etxe animaliak eta zehazki, behi-azienda, baserriaren aberastasunaren ikurtzat jotzen ziren eta horretarako eraikinaren behe solairuko erdia baino gehiago gordetzen zen. Goiko solairu guztia biltegirako erabiltzen zen.\nEsaten da euskaldunentzat etxeak familia-tenpluaren izaera sakratua zuela. Hala ere, etxebizitzaren erlijio-kontzeptu hori, oso hedatua antzinako herrien artean, bizkor desagertuz joan da azken mendean, guztiz desagertu arte.\nZeruari eta beste indar ikusezinei dei egiten zien etxea eta barnean bizi zen familia babesteko. Segurtasuna lortzeko etxean babes talismanak ziren ikurrak eta objektuak ipintzen ziren.\nErdi Araoan nekazarien etxeak egurrezko etxolak ziren. Harrizko lehenengo baserriak XV. mendean eraikitzen hasi ziren eta XVI. mendean baserri berri ugari eraiki ziren harriz eta egurrez. Nahiz eta baserriak oso eraikin handiak izan, solairuko batezbesteko 300 m2-rekin, tradizioz familia-bizitzarentzat gordetzen zen gunea oso txikia zen. Beti behe solairuan kokatzen zen, eta bakarrik azken 150 urtean hasi dira logelak goiko solairuan eraikitzen. Etxebizitza bi zatitan banatzen zen: sukaldea, eta, logelak. Sukaldea sarreratik gertu zegoen eta baserriko bihotza eta hitz egiteko lekua zen; bertan familia biltzen zen eta bisitariari harrera egiten zioten, gauean iruten zen eta egunez, tokiko bizitzaren gertaera guztiak "hausnartzen" ziren.\nHorretaz gain, bikoteak hitzartzen ziren bertan eta euskal herri kulturaren ohitura zaharrenek babesa hartzen zuten. Hasieran, sua gelaren erdian ipinitako lauza baten gainean pizten zen. Beranduago, behe sutako tximiniak hedatu ziren hormari itsatsitako kanpaiarekin eta XX. mendean, xafla metalikoak edo ekonomikoak inposatu ziren. Baserri bakoitzean hiru edo lau ohe zeuden, bakoitzak lihoko funda bikoitzarekin eta inoiz ez ziren falta landutako kutxak arropa gordetzeko.\nAsko kristau motakoak ziren, esaterako "IHS" anagrama, eta teilatuko harrizko gurutzea, bedeinkatutako egurrezko gurutzetxoak ateetan, karez margotutako gurutzeak leihoetan eta landutako gurutzeak habeetan eta ateburuetan. Zenbait landarek ere babes bertuteak zituen: batez ere ereinotza, horren adarrek baserriari laguntzen zioten eraikitzen amaitzen zen unetatik bertatik. Kardoaren lorea eraginkorra zen espiritu gaiztoak uxatzeko eta elorri gorriak, tximista urruntzeko gaitasuna zuen.\nBaserriko osagarriak eta apaindura artistikoak diskretuak dira, eraikin honen helburua, bere historian zehar, mendiko gizonaren bizitza gogorra arinago bilakatzea izan baita. Baserriak duen xarma bere siluetan lainoetatik sortzerakoan pizten da, bere bolumen handiarekin eta bere formula sendo, zahar eta iraunkorrekin. Hortxe dago baserria: haranetako jaun zaharra.\nEgilea: Alberto Santana, BERTAN bildumaren zatiak, Gipuzkoako Foru Aldundiak eta Kultura Sailak argitaratuta.


- Noka 2021 - Mar Coll, Celia Rico, Diana Toucedo, Lola Mayo, Valentina Viso, Eugenia Mumenthaler, Leire Apellaniz, Susana S. Rodrigues | Tabakalera - Donostia / San Sebastián\nHasiera Kultur proiektua NOKA Noka 2021\nHauek dira Noka mentoring 2021 programan parte hartzeko hautatutako zuzendariak:\nClara Rus "Las tablas" proiektuarekin.\nMaddi Barber "Claros del bosque" proiektuarekin.\nNagore Eceiza "If you wish to make an apple pie" proiektuarekin\nProzesu osoan hiru tutorek parte hartuko dute, eta saio osoan zehar hautatutako hiru proiektuen jarraipena egingo dute: Mar Coll, Celia Rico eta Diana Toucedo. Mentoringean bi alderdi uztartuko dira: batetik, film bat asmatzeko prozesura sormenez hurbiltzea, eta, bestetik, proiektu horiek zinearen merkatuan eta industrian txertatzeko eta trebatzeko beharrezkoak diren moduluak.\nTalentua duten eta begirada zinematografiko propioa garatzeko gogoa duten zuzendariak, bilaketa-prozesua obraren zati gisa ulertzen dutenak, zirriborratzen hasi diren irudi eta soinu horien zergatiari buruzko galderak egin nahi dituztenak, beren proiektuetan dimentsio artistikoa eta sortzailea nahiz zinemaren industrian eta prozesu profesionaletan parte hartzeko beharra integratzen dituztenak, beren filmen proiektuek Zinema: iragana, oraina eta bere Hainbat ikuspegi bilatzeko, exijitzeko, aberasteko, zinema tradizio artistiko baten parte dela ulertzeko eta, aldi berean, ahots berrien beharrean dagoen industria baten parte dela ulertzeko jarrera hori baloratuko da proiektuak aztertzerakoan.\nLAN-EGITURA ETA MODULUAK\nProzesu osoa Mar Coll, Celia Rico eta Diana Toucedok lagunduko dute, eta programa osoan zehar hautatutako hiru proiektuen jarraipena egingo dute. NOKAn zuzendaritza-memoriarako ideia- eta garapen-fasean lan egiten ari garenez, hiru tutoreen profilek lotura zuzena dute sorkuntza zinematografikoarekin.\nHori bai, moduluek film bat asmatzeko prozesurako hurbilketa sortzailea konbinatuko dute, proiektu horiek merkatuan eta zinemaren industrian txertatzeko eta trebatzeko beharrezkoak diren moduluekin.\n1. modulua (2021eko martxoa): zinemagilearen burua-gorputza. Zinema barrutik. Zergatik egin nahi dut film bat? Irudien eta soinuen desioa. + Ikus-entzunezko idazkera narratiboa.\nTutoreekin egindako proiektuen aurkezpena profesionalek emandako saioekin konbinatuko da. Saio horietan, zuzendari baten kontzientzia eta zinemaren istorioetan murgiltzea landuko dira. Gainera, proiektuaren idazketaren lehen faseari hasiera emateko behar diren tresnak partekatzeko saioak izango dira.\n2. modulua (2021eko maiatza): zuzendaritza-memoria idaztea.\nProiektuaren zuzendaritza-txostena egiteko gakoak eta tresnak ezagutzeko saioak.\n3. modulua (2021eko ekaina): nola ekoizten dira filmak? Etapak eta urratsak.\nJardunaldi teknikoagoak. Zuzendarien proiektu bakoitza landuko da, ideiak lurreratzeko eta ekoizpenari lotuago dauden alderdiak zehazten hasteko.\n* Uztailaren 1erako, proiektuek prest egon beharko dute Tabakalerak, Donostiako Zinemaldiak (SSIFF) eta Elias Querejeta Zine Eskolak (EQZE) eskaintzen duten Ikusmira Berriak proiektu zinematografikoak garatzeko egoitza artistikoen deialdira aurkezteko. Ikusmira Berriak programaren deialdia uztailaren 1etik abuztuaren 31ra bitartean egongo da zabalik, eta noka programaren hiru helburuetako bat da horiek prestatzea. Baldintza onenetan aurkeztea\n4. modulua (2021eko iraila): eta orain zer?\nIndustriaren mapa, labs eta foro profesionalak. Jardunaldiak, proiektuak aurkezteko eta produktoreekin eta finantzaketarekin harremanak lortzeko deialdiak, laborategiak, merkatuak eta jaialdiak egiteko aukerak ezagutzeko.\n- Proiektuak jasotzeko deialdia 2021eko urtarrilaren 12tik otsailaren 19ra (eguerdiko 12: 00etan) egongo da zabalik.\n- 2021eko martxoaren 12an jakinaraziko dira programan parte hartzeko hautatutako hiru proiektuak.\nHautaketa batzordea honako hauek osatuko dute: Maialen Beloki, Donostiako Zinemaldiaren (SSIFF) ordezkari gisa; Carlos Muguiro, Elias Querejeta Zine Eskolako zuzendaria, eta Lur Olaizola, Tabakalerako zinema eta ikus-entzunezkoen arloko koordinatzailea, zentroaren ordezkari gisa.\nBehar diren materialak:\nEskatzaileek data horietan pdf bakarra bidali beharko dute, honako informazio honekin:\n- 1. orrialdea: proiektuaren fitxa teknikoa. Izenburua, helbidea, fikzioa-ez-fikzioa, ekoizpen-etxea, halakorik balego, eta formatua (16 mm, adibidez).\n- 3. eta 4. orrialdeak: asmo-gutuna. Zergatik egin nahi duzu film hau, kontatu nahi diguzu, proiektu hau egin nahi izateak eragiten dizun motibazioa uler dezagun?\n- 7. orrialdea: hautaketa-batzordearekin partekatu nahi dituzun eta zure proiektua hobeto azal dezaketen beste material batzuk: estekak, argazkiak, audioa, Vimeorako estekak, etab.\nProiektuak jasotzeko eta zalantzak argitzeko posta elektronikoa hau da: noka@tabakalera.eus\nTabakalerako proiektuaren koordinatzailearekin ere jar zaitezte harremanetan Lur Olaizola, telefono honetan: 943 011 311 (luzapena 3038)\nNoka Mentoring dagoeneko aktibatuta dagoen sare profesional eta formatiboan sartuko da, Tabakaleran zinemagintzan diharduten erakundeek partekatutako programen bidez.\nTabakalera kultura garaikideko nazioarteko zentroaren eraikinean euskal zinemaren ondarea kontserbatzen eta eguneratzen duen Filmategi bat dago; a kategoriako nazioarteko zinema-jaialdi bat, bere programetan industria, merkatua eta sorkuntza garaikidea integratzen dituena; zinema eskola bat, aitzindaria eta bakarra bere hiru espezialitateetan (artxiboa, komisarioa eta sorkuntza) diziplina zinematografikoaren iraganari, orainari eta etorkizunari buruz galdetzen den prestakuntzaren panoraman, eta\nProiektu kulturala, zinema partekatuaren pantaila eta proiektu zinematografikoak garatzeko programa desberdinak koordinatzen dituena. Egunez egun eta elkarrekin, zinemagatik eta zinemarako lan egiten duen testuinguru profesional hori da noka Mentoring programaren fase berri honetako balio bereizgarri handiena, beste programa batzuekin alderatuta.\nAukeratutako zuzendariek Tabakalerako ekosistemaren lan partekatuaren sistema hau integratu eta baliatu ahal izango dute, sortzen ari den talentu zinematografikoaren alde egiten baitu.\nHorrenbestez, aukeratutako hiru zuzendariek doan izango dute Tabakalerako pantaila partekatuko programazioko zinema-saio guztietarako sarbidea programak irauten duen bitartean. Halaber, EQZEko zuzendaritza akademikoarekin bilduko dira, beren proiektuen eta eskolako egutegien arabera, noka Mentoring prozesuaren hilabeteetan zine eskolan egingo diren tailer eta eskoletako batzuetara gonbidatutako ikasle gisa joateko aukera aztertzeko. Horrekin batera, industriako akreditazio profesional bat izango dute 2020ko Donostiako Zinemaldirako (2020ko irailaren 18tik 26ra), eta, beraz, jaialdira eta haren industria-arlora joan ahal izateko esperientzia hori prestakuntza- eta laguntza-jarduera gisa txertatuko da programan.\nNoka Mentoring, beraz, film bat egiteko prozesuari ekiteko programa bat da. Luzea den bide baten lehen maila da. Horregatik, bere lehen fasean eta ahalik eta zuzendaritza-memoria sendoenean jarri nahi dugu arreta. Programara aurkezten diren zuzendariei egiten diegun galdera nagusia da zer pelikula egin nahi duten eta zergatik. Zer film daramazu barruan? Proiektuaren, bere motibazioen, bere indarguneen eta bere potentzialtasun zinematografikoaren ezagutza hori da programaren barruan garatu nahi duguna.\nAsteartea, 2021ko urtarrilak 12 > Osteguna, 2021ko irailak 30 - 00:00\nZinemagile eta muntatzailea\nEkoizle, gidoigile eta zine zuzendaria.\nCuradora y distribuidora\nNoka. Maddi Barber, Nagore Eceiza eta Clara Rus


Sarrera irekia: zerbitzu hau erabiltzeko ez da erregistratu beharrik. Eskaintza/eskaera bat egiterakoan, zure e-postaren helbidea sartu beharko dozu erantzunak e-postaz jasotzeko, besterik ez.\nJendea behar dozu: lanpostu bat eskaini Lanpostu baterako jendearen bila bazabilz, bi aukera daukazuz:\n1.- Beharsarean lan bila dabilen jendeak egindako eskaintzak begiratu, hasierako orriko eskaintzetan edo kategorietan. Zure beharretara egoki jatortzun inor aurkitu ezkero, gainean klik eginda eskaintzaren nondik norakoak agertuko dira. Egin klik Lanpostua eskaini gainean, zure datuak emon eta e-postaz zuzenean joango jakoz iragarkiaren egileari.\n2.- Iragarki bat jar daikezu atari honetan. Beharsareak ez dau bereizkeriazko eskaintzarik onartuko arraza, sexu, erlijio, iritzi, nazionalitate, desgaitasun edo bestelako pertsona- edo gizarte-egoeragatik. JENDEA BEHAR DUT botoiari sakatu eta formularioa bete: hiru urratsetan zure iragarkia atarian ageriko da.\nLana behar duzu: lan bila bazabilz, bi aukera daukazuz:\n1.- Beharsarean dagozan lan eskaintzak ikusi, bilatzailearen bidez (goiko eskaintzak bilatu agertzen dan koadroan nahi dozun lan mota sartuta), edo atarian zehar, hasierako orriko eskaintzetan edo kategorietan. Ondo jatortzuna aurkitu ezkero, gainean klik eginda eskaintzaren nondik norakoak agertuko dira. Egin klik Lanpostua eskatu gainean, zure datuak emon eta e-postaz zuzenean joango jakoz iragarkiaren egileari. Curriculuma be bidali ahal deutsazu; gomendagarria da, baina ez ezinbestekoa.\n2.- Iragarki bat jar daikezu atari honetan. LANA BEHAR DUT botoiari sakatu eta formularioa bete: hiru urratsetan zure iragarkia atarian agertuko da.\nFormularioak: iragarkiak bideratzeko formularioan, Izenburua atalean argi eta zehatz azaldu beharko dozu zer bilatzen dozun, atarian horixe agertuko da-eta. Azalpena atalean horren inguruko datuak emon. Zehaztasunak lagundu egingo deutso interesatuari eta, ondorioz, onuragarria izango da zuretzat be.\nModerazioa: zerbitzua erabiltzen dozun lehen aldian administrariak zure mezua onartu beharko dau, spama, iruzurrak edota bandalismoa saiheste aldera. Hortik aurrera, zure eskaintzak automatikoki argitaratuko dira zerbitzua e-posta berberarekin erabiltzen dozun guztietan.\nBerrestea: zure iragarkiak web gunean argitaratzen diranean, mezu bat jasoko dozu zure e-posta helbidean. Zure iragarkia editatu edota ezabatzeko estekak izango dituzu mezu horretan. Komeni da mezu hori edo emandako estekak gordetzea.\nIragarkiak ezabatzea: iragarkiak 40 egun igarotzean ezabatu egingo dira automatikoki. Hala ere, iragarritako eskaintza betetzen danean, komeni jatzu web gunetik ezabatzea, eskaera mezu gehiagorik ez jasotzeko.


Nafarroako Gobernua pozten da Garoñako zentral nuklearra itxi egingo delako. Noticias de Navarra\nNafarroako Gobernua pozten da Garoñako zentral nuklearra itxi egingo delako\nPasa den asteazkenean, Foru Exekutiboak zentrala berritzeko eskaera ukatzeko nahiz zentrala eraisteko eskatu zion Gobernu Zentralari\nNafarroako Gobernua - Martes, 1 de Agosto de 2017 - Actualizado a las 21:35h\nNafarroako Gobernua pozik dago Gobernu Zentralak Santa María de Garoñako (Burgos) zentral nuklearra ixteko hartu duen erabakiarekin. Zentrala Ebro ibaiaren ertzean kokatzen da, uretan gora, Foru Komunitatetik ehun bat kilometrora. Erabaki hori bat dator\nForu Exekutiboak pasa den asteazkenean (uztailak 26) hartutako erabakiarekin;izan ere, ustiapenaren baimena berritzeko egindako eskaera ukatzeko eta instalazioak "atzerapenik gabe" eraisteko eskatu zion. Horrela agertzen zen egun horretan bertan Nafarroako Gobernuak onartutako alegazioen idatzian, zentral nuklearraren ustiapenaren baimena berritzeko izapidearekin loturiko audientzia-fasean aurkezteko. Baimena berritzeko eskaeraren berri uztailaren 12an eman zen Energia Nuklearreko zuzendariorde nagusiak igorritako idatzian;bertan, interesatuek egokitzat jotako alegazio eta dokumentu guztiak aurkezteko epea irekitzen zela iragarri zuen.\nZentral nuklearra 1971. urtean inauguratu zen, eta behin betiko itxiera aitortu zen Ministerioak 2013ko uztailaren 5ean emandako IET 1.302/2013 Aginduaren bitartez, jabeak, Nuclenorrek, ustiapenaren baimena ez berritzeagatik, errentagarritasunik eza alegatuaz. Baina, enpresa titularrak beranduago berriz irekitzea eskatu zuen 2031. urtera bitarte;hau da, lanean 60 urte bete arte. Nuclenorren planen berri izan ondoren, Nafarroako Gobernuak\n2016ko uztailaren 27an onartu zuen Estatuari zentral nuklearra berriz ez irekitzea eta eraistea eskatzeko erabakia;izan ere, "zentral horretako edozein gertaerak zuzeneko inplikazioak izan ditzake Nafarroako zona zabaletan, batez ere Ebroren ibaiertzean. Jende asko bizi da bertan, eta nekazaritzako jarduera ere oso garrantzitsua da Foru Komunitateko ekonomiarentzat"


Lehen mailako arretako zentroetako egoera “jasanezina” salatzeko elkarretaratzea, Galdakaoko anbulatorioan | Geuria\nLehen mailako arretako zentroetako egoera “jasanezina” salatzeko elkarretaratzea, Galdakaoko anbulatorioan\nLAB sindikatuak “premiazko eta epe luzeko neurriak” eskatzen dizkie Osakidetzako zuzendaritzari eta Osasun Sailari.\nAbuztuaren 5ean egin zuten kontzentrazioa Galdakaoko anbulatorioaren aurrean // Argazkia: LAB Sindikatua\nLehen mailako arretako zentroetako egoera “jasanezina” salatzeko kontzentrazioa egin du LAB sindikatuak Galdakaoko anbulatorioaren aurrean. “Aurtengo udan, berriro ere, Osakidetzako anbulatorioak eta osasun-zentroak muturreko egoera pairatzen ari dira, langile faltaren eta lan-kargen igoeraren ondorioz. Izan ere, kasu askotan, biztanleek ospitale-larrialdietara jo behar izaten dute, beren erreferentziazko osasun-zentroetan ezin izaten dutelako arreta normalizatua jaso. Pediatriako arretaren kasuan, kaosa are handiagoa da”, salatu dute LAB sindikatutik.\nElkarretaratzea abuztuaren 5ean egin dute: “Galdakaoko anbulatorioa aukeratu dugu hiru lurraldeetako Osakidetzako zentro gehienetan bizi den egoeraren adibide gisa. Bertan, erizaintzako eta medikuntzako langileak falta dira, bajan edo oporretan daudelako, eta ez da ordezkapen bakar bat ere egin; beraz, erizaintzako eta medikuntzako agendak behartuta daude; ohiko lanaz gain, gero eta PCR gehiago kudeatu behar dira, eta, beraz, egoera jasanezina da”, diote.\n“Gaur egun, lehen mailako arreta noraezean dabilen itsasontzia da, ESI bakoitza eta ia zentro bakoitza bere kasa abandonatu dago, kaosa da nagusi eta eskaintzen den osasun-arreta aurrera ateratzen da langileen borondate onari esker. Biztanleek zita bat lortzeko borrokatu behar dute, eta anbulatorioetako langileek eskura dituzten baliabide urriekin atera behar dute aurrera lana. Hori guztia tentsio eta amorru handia sortzen ari da, eta, ondorioz, erabiltzaileen eta Osakidetzako langileen arteko liskarrak ugaritzen ari dira, mota guztietako erasoak biderkatuz”, diote LABetik.\nLABek “premiazko eta epe luzeko neurriak” eskatu dizkie Osakidetzako zuzendaritzari eta Osasun Sailari, “lehen mailako arretaren egoera bideratzeko”. “Lehen mailako arretaren eredu berri baten aldeko apustu serioa egiteko garaia da, eremu horrek behar dituen baliabideak ziurtatuz. Honekin batera, Enplegu Plan Estrategikoa egiteko garaia ere bada, langile faltarekin, prekarietatearekin eta % 40ko behin-behinekotasunarekin behingoz amaitzeko”, diote.\nSailkatuta: Anbulatorioa, LAB, LAB sindikatua, Lehen arreta, Osakidetza, Portada\nUrretako anbulatorioaren eta bake epaitegiaren aurreko eremua plaza bihurtuko du Galdakaoko Udalak\nJonatan Garcia Tubacex-eko langileak eta delegatuak hitzaldia emango du domekan Ugaon\nEx!poesia erakusketa izango da irailean Basaurin, aurten Juan Larrea poetaren omenez


Enpresak nazioartekotzeko politiketan giza garapen iraunkorreko irizpideak jaso ditzatela eskatzen diete Garapeneko GKE-ek Eusko Jaurlaritzari eta foru aldundiei - Goitibera\nEuskal erakundeek herrialde mailako politikatzat hartzen dute enpresen nazioartekotzea, euskal enpresen lehiakortasunean eta errentagarritasunean oinarrituta, baina alde batera uzten dituena zenbait irizpide, hala nola giza garapen ekitatiboa eta iraunkorra.\nKanpora begirako bi politika nagusien artean (enpresen nazioartekotzea eta garapenerako lankidetza) ez dago koherentziarik, ondorioz, lehenak geldiarazten edo indargabetzen ditu bigarrenak pobreziaren eta desoreken aurkako borrokan lortutako aurrerapausoak.\nHainbat proposamen egiten dituzte politika publikoak printzipio etikoetan, interes orokorrekoetan eta iraunkorretan oinarritu daitezen, eta giza eskubideen eta pertsonen ongizatearen aldeko defentsa lehenetsi ditzaten.\nEuskadiko GGKE-en Koordinakundeak, nazioarteko lankidetzan diharduten Euskadiko 79 GKEak biltzen dituen sareak, Latinoamerikako Multinazionalen Behatokiarekin (Bakea eta Duintasuna-OMAL) batera egin du honako ikerlan hau: Giza garapen jasangarrirako politiken koherentzia. Euskadiko enpresak nazioartekotzeko politikaren bereizgarriak.\nLan honen helburua 2017-2019 urteak aztertzea da, euskal erakundeek (Eusko Jaurlaritza eta foru aldundiak) enpresak nazioartekotzeko bultzatutako politiketan esku hartzen duten ikuspegiak, eragileak eta tresnak zein diren jakiteko eta giza garapen iraunkorreko ikuspegiarekin zenbateraino bat datozen ebaluatzeko. “Aztertu nahi dugu ea enpresak nazioartekotzeko politikak lagungarri diren guztion ongizatea, berdintasuna, iraunkortasuna, parte-hartzea eta giza eskubideak bideratzeko, bai Euskadin bertan eta bai euskal enpresek lan egiten duten herrialdeetan, Urkullu lehendakariak 2016an Euskal Autonomia Erkidegoko Garapenerako Politiken Koherentziarako Erreferentzia Esparrua dokumentua aurkeztu zuenean adierazitako konpromisoarekin bat etorriz”, adierazten dute GKE-en kolektiboko kideek.\nGarapenerako lankidetza-politikak lagungarri dira herrialde pobretuetan pobrezia eta desorekak desagerrarazteko hainbat esparrutan: hezkuntzan, osasunean, gosearen aurkako borrokan, berdintasunaren arloan, erakundeak sendotzeko esparruan edota azpiegituretan, besteak beste. Alabaina, gogorarazten dute politika horren eragina hobetuko bada, ezinbestekoa dela gobernu baten ekintza guztiak bat etortzea giza garapen ekitatibo eta iraunkorreko helburuekin eta pobreziaren eta desoreken aurkako borrokarekin, “esku hartze bakar batek ere ez ditzan geldiarazi edo indargabetu lankidetzatik lortutako aurrerapenak, Lankidetzaren Garapenari buruzko 2007ko Legeak adierazitakoari jarraituz”, nabarmentzen dute.\n← Previous La ludopatía en primera persona\nUNICEF haurren txertaketaren aldeko lasterketa birtual solidarioa antolatu du Next →


Johnny Clegg - Wikipedia, entziklopedia askea.\nBacup (en) , 1953ko ekainaren 7a\nJohannesburg, 2019ko uztailaren 16a (66 urte)\nJesse Clegg (en)\nantropologoa, egile abeslaria, gitarra-jotzailea, dantzaria eta musikaria\nOrder of Ikhamanga (2012)\nBritainiar Inperioko Ordenaren ofiziala (2015)\nNelson Mandela eta David Webster (en)\nJonathan Clegg (Bacup, Lancashire, 1953ko ekainaren 7a – Johannesburgo, 2019ko uztailaren 16a) hegoafrikar musikari eta antropologoa izan zen, Zulu Zuria goitizenez ezaguna. Juluka eta Savuka taldeetan aritu zen, eta baita bakarka ere. Zuluera eta ingelesa nahastu zituen bere abestietan, baita afrikar doinuak Mendebaldeko estiloekin uztartu ere.\nIngalaterrako Bacup herrian jaio zen, 1953an, aita ingelesa eta ama rhodesiarra zituela. Haurra zela, Rhodesiara —egungo Zimbabwera— joan zen bizitzera amarekin, eta Hegoafrikara ondoren. Musikari ibilbidea antropologia ikasketekin tartekatu zuen gaztetan. Izan ere, musika zulua ezagutu zuen Johannesburgon, eta Sipho Mchunurekin Juluka taldea sortu zuen. Musikari beltzek eta zuriek osatzen zuten taldea, eta, apartheidaren legeak urratzen zituztela eta, jazarpena jasan zuten Hegoafrikan; nazioartean, baina, arrakasta lortu zuten.\nEgoera bera bizi behar izan zuen gero Savuka taldearekin, 1986. urtean Dudu Zulurekin eratu zuena. Zuluera eta ingelesa nahastu zituzten abestietan, baita Afrikako doinuak Mendebaldeko estiloekin uztartu ere. Zulu zuria ezizenarekin egin zen ezagun, eta hainbat sari eskuratu zituen bere ibilbidean. 2019ko uztailaren 16an hil zen, Johannesburgon, pankreako minbiziaren eraginez.\n1976 : Woza Friday (Johnny Clegg eta Sipho Mchunu)\n2006 : One Life (J. Clegg) Renaudek ekoitzia\n1981 : The Cologne Zulu Festival (Juluka eta Ladysmith Black Mambazo)\n↑ a b c d «Johnny Clegg musikari hegoafrikarra hil da» Berria egunkaria, 2019ko uztailak 17, CC BY-SA 4.0, berria.eus Noiz kontsultatua: 2019-07-17.\nWikimedia Commonsen badira fitxategi gehiago, gai hau dutenak: Johnny Clegg


“EREIN DEZAGUN BAKE JUSTU ETA EGONKORRA LORATZEKO HAZIA” | Zuialde Herri Informazioa\nPosted: 2013/02/18 in ETA\nETAk esan du sentitzen duela bere jardunak eragindako kaltea\nHamar lagun epaitzen ari dira gaur Parisen, eta “konponbidearen aldeko mezua” helarazi nahi izan dute.\nEpaiketan, adierazpen bat irakurri du Garikoitz Aspiazuk ETAren izenean.\n“Etsaiari aurre egiteko erakutsi dugun ausardia eta erabakitasunarekin jardungo dugu konponbide prozesua bururaino eramateko”, esan du.\nFrantziako Justizia Garikoitz Aspiazu, Aitzol Iriondo, Jurdan Martitegi, Mikel Carrera, Oihan Barandalla, Alaitz Aramendi, Ande Mujika, Luis Ignacio Iruretagoiena, Aitzol Etxaburu eta Itziar Plaza epaitzen ari da gaur Parisen. Epaiketa baliatu dute auzipetuek, ETAren izenean adierazpen bat egiteko.\nNaiz.info-k eman du adierazpenaren berri. Aspiazuk irakurri du. Epaitutako ekintzen ardura hartu dute auzipetuek, eta Europako Batasunari Bakearen Nobel saria eman ziotenean Manuel Durao Barrosok eta Herman Van Rompuyk eginiko adierazpenak ekarri dituzte gogora: “Hobe izango da mahai baten inguruan eztabaidatzea, gudu zelaian baino”. Aspiazuk oroitarazi du hitz horiek ontzat jo zituztela Espainiak eta Frantziak.\n“Luzaroan borrokatu gara gudu zelaian; denbora gehiegiz, sufrimendu gehiegi”, esan du Aspiazuk. Nabarmendu du armak uzteko ETAren erabakia egiazkoa dela eta “garrantzitsuena”, euskal herritarren nahiei erantzuten diela. Gainera, hitzeman dute “etsaiari aurre egiten” erabilitako bezainbesteko indarra jarriko duela bake prozesuan: “Etsaiari aurre egiteko erakutsi dugun ausardia eta erabakitasunarekin jardungo dugu konponbide prozesua bururaino eramateko”. ETAk ohartarazi du gatazkaren arrazoiei erreparatu behar zaiela, baina gaineratu du herritarrei eta eragileei dagokiela alor horretan akordioak lortzen saiatzea.\nZauri asko sakonak eta mingarriak direla eta oraindik ixteko daudela aitortu du ETAk, baina erantsi du denen ardura dela horiek osatzea: “Zauri asko ixteke daude, eta denon erantzukizuna da sendatzeko ahalegina egitea”. Egitekoak ziren eraso baten harira epaitzen ari dira ETAko kideak, eta Orioko familia bati autoa lapurtu zioten eraso hori prestatzeko. “Eragin ahal izan zaien kaltea sentitzen duela esan nahi die ETAk Orioko herritar hauei. Hitzok zabal daitezke, hauek bezala, gatazkan inolako ardurarik izan gabe, ETAren ekinbidearen ondorioz kaltetuak izan diren herritar guztiei”, amaitu du.\nEpaitegi honen aurrean gaudenok ETAren kideak gara eta gure militantzia apal baina harro aldarrikatzen\nGaur, gure Erakundeak eman digun ardura betez, ETAren izenean mintzatuko gara:\nEpaitegi honetara ekarri gaituzue, bahitu politiko gisa. Gu epaitu eta zigortzera ekarri gaituzue, aurretik beste\neuskal herritar asko epaitu eta zigortu dituzuen bezala.\nGure herriaren askatasunaren alde borrokatzen dugu. Gure hautuaren eta gure ekintzen erantzukizuna gure\ngain hartzen dugu. Baina ez diogu Euskal Herriaren eskubideak ukatzen duen eta errepresio bideei eusten\ndion Frantziako Estatua ordezkatzen duen epaimahai honi gu epaitzeko zilegitasunik aitortzen.\nAlta, ez gara gerra aldarrikatzera edo konfrontazioa elikatzera etorri. Bozgorailu esanguratsu honetatik\nFrantziako estatu aparatuen bihotzera konponbidearen aldeko mezua ekarri nahi dugu.\nIragan abenduan, Bakearen Nobel Saria jaso zutenean, Manuel Durao Barroso eta Herman Van Rompuy\nEuropar Batasuneko agintariek negoziazioaren balorea goraipatu zuten, gatazkak konpontzeko arrazoizko\nbide gisa. Jean Monnet-en hitzak ekarri zituzten gogora ere: «Hobe da mahai baten inguruan borrokatzea\ngudu-zelaian baino» («Mieux vaut se disputer autour d’une table que sur un champ de bataille»).\nBertan ziren Espainia eta Frantziako agintariak, hitzon esanahia ontzat ematen omen, orain arte Euskal\nHerriko gatazka konponbidean jartzeko negoziazioari uko egin dioten arren.\nUrte luzez gudu-zelaian borrokatu dugu. Denbora gehiegi, sufrimendu gehiegi. Eman diezaiogun, bada,\nelkarrizketari aukera. Eraman dezagun gatazka negoziazio mahaira. Van Rompuy-k Oslon esan zuen bezala:\namai dezagun biolentziaren zikloa, bazter dezagun mendeku politikaren logika.\nETAk ahalegin horretan dihardu eta aukera hau ahalbidetzeko erabaki historikoak hartu ditu, konponbide\nprozesua itzulezin bilakatzeko. ETAk borroka armatuaren amaiera iragarri zuen 2011ko urrian. Gure\nkonpromisoa benetakoa da, ez dago amarrurik. Eta, garrantzitsua dena, bat egiten du euskal herritarren\nIazko azaroan ETAk gatazkaren ondorioak gainditzeko proposamen zehatza aurkeztu zuen. Proposamen sendo\neta eraikitzailea izan zen, ETAren konpromisoaren adierazle. Konfrontazio armatuari bukaera egonkor eta\nordenatua emateko prozesua marraztu nahi izan genuen.\nBertan, Frantzia eta Espainiako gobernuei bake elkarrizketetarako agendaren gaiak proposatzen zizkien.\n– ETAren armagabetzearen, egitura armatuen desegitearen eta militanteen desmobilizatzearen epeak\n– Euskal Herriaren desmilitarizaziorako urratsak eta epeak, Euskal Herrian dauden indar armatuak\nkonfrontazio armatuaren amaierara egokituz.\nHalaber, ETAk konfrontazioak eragin dituen biktima eta kaltetuez hitz egiteko prestutasuna agertzen zuen.\nGaur eta hemen, Frantziako gobernuari konponbidean murgiltzeko deia berretsi nahi diogu. Eraman ditzala\nbere proposamenak negoziazio mahaira. Bertan bere posizioak euskal herritarron jazarpenean erakusten\nduen mailako kemenarekin defenda ditzala, horrela nahi badu. Baina ez diezaiola bakearen aukerari atea itxi.\nProzesuak zailtasunak izan ditzakeela jabeturik ere, ETAk uste du aurrera egiteko aukerak daudela\nelkarrizketa bideak zabaldu ezkero. Eta hitz ematen dugu, etsaiari aurre egiteko erakutsi dugun ausardia eta\nerabakitasunarekin jardungo dugula negoziazioak elikatu eta konponbide prozesua bururaino eramateko.\nJakin badakigu, bestalde, gatazkaren ondorioak gainditzea konponbidearen atal bat baino ez dela,\nbeharrezkoak diren beste urrats eta elkarrizketa eremuekin osagarria izango dena.\nKonponbidea egonkorra izango bada, gatazkaren ondorioak ez ezik, gatazka politikoaren arrazoiak gainditu\nbehar direlako. Horien gainean eztabaidatu, adostasunak bilatu eta akordioak erdiestea Euskal Herriko eragile\neta herritarrei dagokie, prozesu demokratiko baten bidez.\nKonfrontazioak eragin duen zauri asko ixteke daude ere. Zauri sakon eta mingarriak. Eta denon erantzukizuna\nda sendatzeko ahalegina egitea.\nHemen aipatuko diren gertakarietan Orioko familia batek bere burua inplikatua ikusi zuen, beraiek hala\nerabaki gabe. Lehen esan dugun bezala, ez diogu epaimahai honi gu epaitzeko zilegitasunik aitortzen. Baina\nETAk ez du gertakari horietan duen ardura saihesten. Bi estatu zanpatzaileen kontra borrokatzen dugu eta,\nzenbaitetan, estatu hauei gure bitarteko herrikoiekin aurre egiteko, gustukoenak ez genituzkeen erabakiak\nhartu behar izan ditugu.\nEragin ahal izan zaien kaltea sentitzen duela esan nahi die ETAk Orioko herritar hauei. Hitzok zabal daitezke,\nhauek bezala, gatazkan inolako ardurarik izan gabe, ETAren ekinbidearen ondorioz kaltetuak izan diren\nErein dezagun bake justu eta egonkorra loratzeko hazia. Hori da ETAren konpromisoa.


Espainiako kateek lauko eztabaidaren kontu ikuskatze bat nahi dute - Bizigiro - Berria\nEspainiako kateek lauko eztabaidaren kontu ikuskatze bat nahi dute\n2016ko ekainak 16\nAstelehenean PP, PSOE, Unidos Podemos eta Ciudanos alderdietako presidentegaiekin egin zuten eztabaidak izan zuen kalitatearekin ez daude batere gustura Espainiako telebista kateak, eta kontu ikuskatze bat nahi dute kostatu zen 625.000 euroen inguruan. Espainiako Telebistaren Akademiak antolatu zuen eztabaida, eta «kalitate-prezioarekin» kezka azaldu dute kateek. Hainbat atari digitalek argitaratu dituzten datuen arabera, eztabaidako dekoratuak 100.000 euro inguruko kostua izan zuen, Madrilgo Batzarren Udal Jauregia alokatzea 70.000 euro kostatu zen, eta akademiak Alaska enpresari kontratatu zizkion bi unitate ibiltariek 240.000 euro inguruko kostua izan zuten.\nEztabaidaren errealizazioari hainbat kritika egin dizkiote. Halaber, aipatu behar da eskailera bat erori eta sekulako burrunba sortu zuela Mariano Rajoy PPren hautagaia hitz egiten ari zenean.


Irailak 29 Zodiac - Horoskopoa osoko nortasuna - Zodiako Zeinuak\nNagusia Zodiako Zeinuak Irailak 29 Zodiac Libra da - Horoskopoa osoko nortasuna\nIrailak 29 Zodiac Libra da - Horoskopoa osoko nortasuna\nIrailaren 29rako zodiako zeinua Libra da.\nSinbolo astrologikoa: Eskalak . Sinbolo honek gizakia taktikoa den iradokitzen du, bizitzaren ikuspegi esanguratsua eta morala duena. Baliabide zodiako zeinuaren pean irailaren 23tik urriaren 22ra bitartean jaiotako pertsonen ezaugarria da.\nThe Libra konstelazioa , zodiakoaren 12 konstelazioetako bat Virgo mendebaldera eta Scorpio ekialdera kokatzen da eta bere latitude ikusgarriak + 65 ° -90 ° artean daude. Ez du lehen magnitudeko izarrik formazio osoa 538 gradu koadrotan hedatuta dagoen bitartean.\nItalian Bilancia izena ematen diote espainiarrek Libra deitzen duten bitartean. Hala ere, Eskalen jatorri latindarra, irailaren 29ko zodiako zeinua Libra da.\nKontrako zeinua: Aries. Horrek iradokitzen du zeinu hau eta Libra osagarriak direla eta gurpil astrologikoan bata bestearen gainean jarrita daudela, hau da, inozotasuna eta zentzumena eta bien arteko nolabaiteko orekatze ekintza.\nModalitatea: kardinala. Irailaren 29an jaiotakoen bizitzan zenbat produktibitate eta gogoeta existitzen diren eta orokorrean zein intuitiboak diren iradokitzen du.\nGobernu etxea: Zazpigarren etxea . Hau da lankidetza estuaren espazioa, norberaren etxe egoistaren guztiz kontrakoa. Ezkontideari edo negozio-lankidetzari erreferentzia egiten dion ala ez, Libra-ren bizitza-bilaketan inflexio-puntua da. Librek harreman orekatu horren onura lortzen denean oreka aurkitzen dutela dirudi.\nAginte Organoa: Artizarra . Zeruko gorputz honek maitasuna eta independentzia eragiten duela esaten da. Artizarrak eta artistak inspiratzen omen ditu Artizarrak. Artizarrak bertakoen bizitzan lagungarritasuna iradokitzen du.\nElementua: Airea . Hau da irailaren 29an jaiotako pertsonei onuragarria den mugikortasunaren eta hunkiduraren elementua. Askotan jendea elkarrekin lotzen duen pertsona atsegina eta malgua iradokitzen du.\nZorioneko eguna: Asteazkena . Merkuriok agintzen duen egunak azkartasuna eta abstrakzioa sinbolizatzen ditu eta Libra gizabanakoen bizitzako fluxu aipagarria dela dirudi.\nZorioneko zenbakiak: 4, 5, 16, 17, 22.\nInformazio gehiago irailaren 29an Zodiac-en behean ▼\nAquarius Man eta Aquarius Woman epe luzeko bateragarritasuna\nsexu aholkuak leo man-entzat\ntaurus emakumea pisces gizon ezkontza\nnola jokatzen du akuarioak erotuta dagoenean\naries gizona eta pisces emakumea harremana\nminbizia gizon libra emakumeak lan egin dezake\npiszak arrak eta leo emeak


Elur-pilota - Wikipedia, entziklopedia askea.\nElur-pilota elurra eskuz trinkotuz osatzen den bola edo pilota da, elurretan jolasteko egiten dena. Elur-pilotak elur-pilota gerra batean erabil daitezke, adibidez. Gerra hauek ez dira izenak dioen bezain krudelak, eta lagun zein senideei elurra botatzea izan ohi da helburua. Eskuekin egiten den presioak amaierako elur-pilotaren emaitza aldatzen du. Presio gutxi eginez gero, elur-pilota arina eta biguna izango da. Elurra hezea baldin bada eta gehiago presionatzen bada eskuekin, "izotz-pilota" lortuko dugu, gogorragoa eta elur-pilota gerra batean mingarritzat hartuko dena.\nElur-pilota izena ematen zaio ere pilota txikiago bat elurrez estalitako gainazal batean biratuz sortzen den bola handiari. Biratzen doan heinean pilota hazten doa, eta fenomeno honek izena ematen dio elur-pilota efektuari, feedback efektu positiboa duten fenomenoei alegia. Elur-pilota handi hauek eginez elur-panpin bat sor daiteke, eskulturan behar ditugun sekzio ezberdinak sistema honen bidez eginez.\nTenperatura eta hezetasun egoera batzuetan ezin da elur-pilotarik sortu. Elurra hauts modukoa denean, zaila da elur-pilotak eratzea. 0 °Ctik beherako tenperaturan ia ez dago ur likidorik egoteko aukerarik, eta elur-pilotak ez dira ondo osatzen. Tenperatura horretatik gora, urak kohesioa handitzen du eta pilotak itxura hobea izaten du. Pertsona bat elurraren gainean oinez baldin badoa eta irrist egiten badu, orduan elur hori ez da ona izango elur-pilotak egiteko, oso elur lehorra dela adierazten baitu.


Epilepsia eta depresioa | Consumer\nEpilepsia eta depresioa\nEpilepsia eragiten dutenen% 35ek depresio-arazoak jasango dituela kalkulatzen da bizitzan zehar\nEpilepsia garunaren nahastea da, eta gorputz osoan edo zati batean konbultsioak sortzen ditu. Bizi duenaren bizi-kalitatea ere asko murriztu dezake. Orain, gainera, ikerketa askok diote depresioa oso arazo ohikoa dela epilepsia nozitzen duten pertsonen artean, batez ere epilepsiaren aurkako botikei ongi erantzuten ez dietenen artean. Artikulu honetan epilepsiaren eta depresio-trastornoen arteko erlazioa azaltzen da.\nIrudia: Kelly B.\nEspainiako Neurologia Elkartearen arabera (SEN), Espainian 300.000 pertsona inguruk pairatzen dute epilepsia eta 20.000 kasu berri diagnostikatzen dira urtero. SENek uste du gaixoen %25-30ek ez dietela ongi erantzuten farmakoei. Eta, zoritxarrez, guztiak ezin dira operatu.\nJoan den maiatzaren 24an Epilepsiaren Egun Nazionala zela eta, gizarte zientifiko honek argitaratutako datuen arabera, badakigu epilepsia erresistentea den epilepsiak “karga izugarria dakarkiola pazienteari eta haren familiari”. Izan ere, pazienteen% 44k ez dute lan egiten, eta familien% 37,5ek nabarmen eragiten diote ekonomiari; gainera, farmaziaerresistenteek zaintzailea behar dute.\nEpilepsiaren aurkako botikei ongi erantzuten ez dieten pertsonek depresioa jasateko arrisku handiagoa dute\nPazienteen eta haien familien bizi-kalitatea murrizten duten beste alderdi garrantzitsu batzuk ere Patologiaren aldeko Espainiako Elkartearen (joan den azaroan Bartzelonan) Bial-Eisai Sinposioan patentea izan ziren. Topaketan ondorioztatu zen “Espainian epilepsia duten pazienteen% 35ek depresio-arazoak izango dituela bere bizitzan zehar”. Nabarmendu zen, halaber, “depresioa ez dagoela paziente epileptikoetan, eta ia ez dela”. Depresio-arazoez gain, antsietate-arazoak ere oso ohikoak direla adierazi zen.\nLau depresio mota epileptikoetan\nEspezialista batzuk bat datoz epilepsian depresioa katalogatzean, sintomak noiz sortzen diren kontuan hartuta. Hala, lau depresio mota deskriba daitezke:\nPriztala: depresio-zeinuak konbultsioak baino ordu batzuk lehenago edo egun batzuk lehenago hasten dira. Haurretan, ohikoenak suminkortasuna, frustrazioa eta jokabide oldarkorra dira.\nIktala: sintomak erasoaren zeinu bakarra edo nagusia dira; beraz, zaila izan daiteke fenomeno epileptiko gisa bereiztea. Hala ere, antsietatea askoz ere ohikoagoa da.\nPosttala: erasoaren ondoren gertatzen dira depresio-zantzuak. Ordu batzuk iraun dezakete edo, gehienez, bi aste. Ohikoak dira gutxi kontrolatutako epilepsia duten pazienteetan.\nInteriktala: gertakarien artean gertatzen da. Ohikoena da, eta sintomak pertsonaren arabera aldatzen badira ere, larriagoak izaten dira.\nEpileptikoen aurkako erresistentzia handiagoa, depresio handiagoa\nBotikei ongi erantzuten ez dieten pertsonek depresioa jasateko arrisku handiagoa dute, bizi-kalitatea oso murriztuta ikus baitezakete. Gainera, Epilepsia Astunaren Espainiako Elkarteak (APEMSI) adierazten duen bezala, epilepsia, gaur egun oraindik ere, beldurra, arbuioa edo beldurra sortzen duen gaixotasun ulertezina da, krisi klinikoak direla-eta, bereziki konbultsioak. Eta, batzuetan, isolamendua, autoestimu baxua eta depresioa eragiten ditu, eta horrek kalte egiten dio pazientearen bizi-kalitateari. Kasu batzuetan, epilepsia eta depresioa binomioa izan liteke lehenak eragiten dituen garuneko asaldurek ere bigarrena eragiten dutelako.\nBestalde, Erresuma Batuko Medikamentuak eta Produktu Sanitarioak Arautzen dituen Agentziaren arabera (MHRRa), epilepsiaren aurkako zenbait botika jokabide eta pentsamolde suizida txiki batekin lotuta egon litezke. Aitzitik, Osasun Mentaleko Sareko Ikerketa Biomedikoko Zentroaren (Espainia) ikerketa batek, 2010ean argitaratu zena, epileptikoak seguruak direla bermatzen zuen eta ez da erlazio hori frogatu.\nEpilepsia gaixotasun zerebral kronikoa da, adin guztietako pertsonei eragiten diena. Ezaugarri nagusia konbultsioak dira, garuneko zelula-taldeek gehiegizko deskarga elektrikoak eragiten dituztenean eta muskulu-uzkurdurak eragiten dituztenean gertatzen direnak. Espasmoak gorputz bati edo gorputz osoari eragin diezaioke. Batzuetan, erasoak pairatzen dituzten pertsonek konortea galtzen dute gero. Ukituta daude urtebetean konbultsio gutxi izaten dituztela, eta beste batzuek, aldiz, egunean bat baino gehiago izaten dute. Era berean, eraso horiek oso laburrak eta ez oso larriak, edo luzeak eta larriak izan daitezke.\nKasu askotan ezin da identifikatu nahasmendu horren zergatia. Patologia batzuk, hala nola garuneko tumoreak edo traumatismo kraneoentzefaliko larriak, eta jaiotzean sortutako arazoek sortutako garuneko kaltea, nahasmendu epileptikoaren kausa izan daitezke.\nEpilepsia-sintomak dituzten pertsona gehienek “antiepileptikoak” izeneko sendagai-talde bati esker kontrolatzen dituzte beren erasoak. Batzuetan, garuneko kirurgia egiten da, konbultsioen ardura duen garunaren eremua ondo identifikatuta dagoenean, eta pertsonak ez die botikei erantzuten.\ndepresio epileptikoak konbultsioak


Mikel Ayestaran: “GIS teknologia lurraldearen gaineko edozein gaietan erabili daiteke” – UEU365\nLurraldea ulertu eta aztertzeko beste modu bat. GIS librea eta Geoprozesamendua (QGIS) on-line ikastaroa antolatu du UEUk aurtengo udazkenean. Mikel Ayestaran, ikastaroaren arduradunak, formazio honi buruzko argibideak eman dizkigu. Matrikulazioa zabalik dago.\nZer da GIS librea? GIS teknologia, datuak lurraldearen gainean adierazi eta aztertzeko teknologia da. Teknologia honen bidez, datu alfanumerikoak (taulak) lurraldearen gainean adierazten dira eta azterketarako beste dimentsio bat hartzen dute. Orain gutxi arte, lizentziadun GIS softwareak ziren nagusi baina beste alorretan bezala, GIS-ean ere software librearen aldeko mugimenduak izan duen garapen ikusgarria medio, edonorentzat daude eskuragarri gaur egun aplikazio hauek.\nUEUn gaiari buruzko hiru ikastaro eman dituzue. GIS-a gizartea eta ekonomia aztertzeko tresna bezala erabili zenuten aurrekoetan; oraingoan, honekin egin daitezkeen eragiketak egingo dituzue. Adibidez? Aurreko ikastaroetan, gizartea eta ekonomiarekin lotutako datuak aztertu genituen GIS-aren bidez. Oraingoan, ikastaroa haietan ikasleek iradoki zigutenari kasu eginez, alor teknikoan sakonduko dugu. Zehazki esanda, geoprozesamendu bektorialen sakonduko dugu. Honekin, lurraldearen gaineko azterketak burutuko ditugu. Partzela bateko zein azalera hartzen duen errepide baten influentzia eremuak edo fenomeno zehatz baten kontzentrazioak bero mapen bidez.\nLurraldearen gaineko gurutzaketak, distantzia matrizeak eta bero mapak dira gizartea eta ekonomia ikertzeko aplikazio honen bidez egin daitezkeen azterketetako batzuk. Zertan datza? Aipatu behar da, GIS teknologia ez dagoela ekonomia eta gizartearen azterketara mugatuta. Lurraldearen gaineko edozein gaietan erabiltzen da: hala nola, lurralde antolamendua, ingurumena edo udaletako zerbitzuen katalogazio eta kudeaketan. Aipatzen diren eragiketekin, zerbitzu zehatz batera udalerrian egon daitezkeen distantziak (distantzia matrizeak), natur parke batek hartzen dituen partzelak eta hauen azalera (lurraldearen gaineko gurutzaketak) edo fenomeno zehatz baten kontzentrazioak neurtu eta adierazi ditzakegu (bero mapak).\nZer nolako azterketak egiteko baliatzen ari zarete aplikazioa azken urteotan Gaindegian? Zergatik? GAINDEGIAk hasieratik eduki zuen gizartea eta ekonomiari lotutako datuak lurraldearen gainean adierazteko asmo eta beharra. Honekin, Euskal Herrian bertan dauden desoreka ezberdinak modu argi eta erraz batean adierazteko bidea aurkitu zuen. Bide honetan, teknologiak izan duen garapenarekin, udalerrietako huste arriskua eta antzeko gaiak lantzera iritsi da. Honetarako, udalerri bakoitzak oinarrizko zerbitzuetara duen distantzia kontuan hartzeaz gain, bere jaiotza prospektibak edo zahartze indizea ere kontuan hartzen dira. Ikusten den bezala, datu estatistiko hutsez gain, lurraldearen gainean burututako kalkuluek azterketa sakonagoak egiteko aukera ematen digute.


Roland Garros eta nobelistak — Eibar.ORG | Eibarko peoria\nHemen zaude: Hasiera / Blogak / Nire uste harroan / Roland Garros eta nobelistak\nRoland Garros eta nobelistak\nXabier Mendiguren 2005/06/07 08:37\nEz esku-pilotako finala ez tenisekoa ikusi gabe geratu nintzen igandean; Aimar Olaizolaren garaipena galtzeak pena handiagoa eman zidan baina Roland Garrosekoa hartu nahi dut ahotan, aspaldi samarreko oroitzapenak ekarri baitizkit gogora.\nGaztetxoa nintzela, egunak luuuzatzen diren sasoi zoragarri honetan, arratsaldeak ez ziren horren zoragarriak izaten ikasten genbiltzanontzat, azterketak prestatzeko garaia baitzen, urte osoko bizimodu goxoaren ordain mikatza. Halakoetan, gainera, telebista piztu eta tenis-partidak, Paristik. Ez dakit tenisa zen zirraragarria, ala burua apunteetatik aldentzeko gogoa izugarria, baina orduko partidak eta jokalariak buruan iltzatuta geratu zaizkit, ordurako kiroletarako zaletasuna galdu samarra izan arren: Ilia Nastase, Ivan Lendl, Guillermo Vilas, John McEnroe, Jimmy Connors, Borg... Txikitako izarrak adieraztea bezalakorik ez dago gure adina agerian uzteko.\nTenisaren eta apunteen arteko norgehiagokaren antzekoa bizi izan dut geroztik. Orain dela gutxi Katixa Agirrek galdetzen zuen ba al dagoen nobela bat idazten ari den norbaitekin bizitzea baino okerragorik. Bai, erantzungo nioke: norbera izatea nobela bat idatzi nahian ari dena. Tira, ez naiz kexuka hasiko: Gustavo Martín Garzo-ri irakurri berri diot, liburu bat ateratzean, berau idaztea zenbat kostatu zaigun esatea dela, gutxi gorabehera, baten bat afaltzera gonbidatu eta hari aurpegira esatea bezala afaria zein garesti atera zaigun. Ez dut negarrik egingo beraz; baina bai komentatu, sormenezko zerbait idazten hasten naizenean, orduantxe pizten zaidala, inoiz baino biziago, hau eta beste irakurtzeko premia, gaztetan tenis-partidekin bezala. Liburu-denda eta liburutegietan sartu eta ezin erakargarriagoak iruditzen zaizkit apaletan ikusten ditudanak, eta ezin eutsi bat edo beste hartzeko tentazioari: Martín Garzo eta Martin Amis, Ian McEwan eta Iñaki Segurola... Horrelako liburuak irakurtzeko modua edukita, zertarako hasiko naiz ba ni ezer idazten?\nRoland Garrosen, bosgarren setera iristen ziren partida haiek egundokoak ziren, baina halako batean amaitzen ziren, eta orduan apunteei ekin beste erremediorik ez nuen izaten. Ea nik ere, halako batean arrastoan sartu eta esku artekoari heltzen diodan.


Irekia Eusko Jaurlaritza - Gobierno Vasco :: URAk hasi berri ditu Asua ibaian Sondikako Industrias Alba-tik Sangroizko zubira arteko bideratze-lanak\nURAk hasi berri ditu Asua ibaian Sondikako…\n<img src="https://www.irekia.euskadi.eus/uploads/cover_photos/48358/original/DSCN0316.jpg" style="max-width:100%" alt="" />\nURAk hasi berri ditu, Asua ibaian, Sondikako Industrias Alba-tik eta Sangroizko zubira artean, ura husteko ahalmena hobetzeko lanak (ibai tarte horretan, ibilgua nabarmen da eraldatua).\nLanok tartearen ahalmen hidrauliko handituko dute: Asua ibaiaren ur-goraldi naturalek inguruko industria eta etxebizitzetan sor litzaketen erasanak murrizteko Udalak eta URAk elkarlan estuan dihardute, aurrena, Sondikako udalak URAri lanen lursailok luza ziezazkion; eta, orain, URAk lanok hasi berri ditu.\nLanok 18 hilabeteko epea, eta 2,3 milioi euroko inbertsioa beharko dute.\nLanoi bi erakundeen arteko elkarlan estuari esker ekin ahalko zaie. Egun izan baden bideratzea ordezkatuko duen bideratze berri bat egingo da: bai ahalmen hidrauliko eskasa izateagatik; baita egungo bideratzeak ahulezia estrukturala duelako ere.\nIbai-tarte horretan zabalera handiagoa lortzeko lan horiei esker, uholdeak inguruan sor litzaketen erasan nabarmenak saihestuko dira. Bideratze berriak ibaiertzak eutsiko ditu era indarberrituan, eta 15 m zabalerako ibilgu-tartea sortuko du.\nHalaber, lanon diseinuak aintzat hartu du inguruan jarduera industrialak, horiek guztiak eustea ahalbidetzeko. Era berean, bi zubi zahar ordezkatuko dira, bideratze berriaren zabalerari egokituta, eta egun diren zubien ur hustuketarako ahalmena baino nabarmen handiagokoak.\nIzan ere, ur-askoko sasoietan, egun diren zubiek erraz samar oztopatzen dituzte ur-emari handiak.\nLanok ez dute ibilguan eragingo; aldiz, ibaiertzetan lurra eta hormigoia erauztean dautza. Hartara, lehena, ezkerreko ibaiertza eutsiko duen bideratzearen pareta berria eraikiko da: gaurkoaren ertzetik metro batzuk barrurago.\nHori gauzatzeko, mikropiloteak txertatuko dira lurrean: bideratze berriaren kanpoko pareta izango dena. Behin pareta berria eraikitakoan, bideratze berriaren pareta horretatik eta ibilguaren artean geratuko diren lurrak erauziko dira.\nDSCN0316.jpg 3 MB (jpg)


Lege-oharra - MULTIÓPTICAS\nUztailaren 11ko 34/2002 Legean (Informazio Gizartearen eta Merkataritza Elektronikoaren Zerbitzuei buruzkoa) xedatutakoari jarraiki, ezagutzera ematen dizugu:\nwww.multiopticas.com Interneteko domeinu bat da, MULTIÓPTICAS, S.C.L. konpainiaren jabetzakoa; haren egoitza soziala honakoa da: Avda. de los Reyes, s/n P.I. La Mina, 28770 Colmenar Viejo (Madril), IFK F28465193. Enpresa Madrileko Kooperatiben Erregistro Orokorrean erregistratuta dago, IV. liburukia, 364. orria, 11.idazpena. Dokumentu honi buruzko galderetarako, hona hemen harremanetan jartzeko telefonoa eta helbide elektronikoa: 918 357 302 eta atencioncliente@multiopticas.com.\nHonako Lege-oharrak domeinu horren erabilera arautzen du.\nWebgune hau erabiliz, Erabiltzaileak Ohar honetan adierazitako erabilera-baldintzak, gure “Datuen Babes eta Pribatutasun Politikak” eta “Cookien erabileraren Politika” onartzen ditu. “Atari” honen bidez eskainitako eduki edo tresna jakinak baldintza partikularren aplikazioa beharko balute, horiek Erabiltzailearen eskura jarriko litezke.\nBestalde, MULTIÓPTICAS, S.C.L. konpainiak honakoa ohartarazten du: webgune honen eduki eta zerbitzuak zein erabilera-baldintzak aurretiazko jakinarazpenik gabe aldatu daitezke.\nErabiltzaileak sail jakinetarako sarbidea izateko erregistratzea beharrezkoa denean bere identitateari buruzko egiazko eta erabateko datu zehatzak azaltzeko konpromisoa hartzen du. Bestalde, domeinuaren titularrari emandako datuak eguneratuta mantentzeko konpromisoa hartzen du. Hortaz, Erabiltzailea izango da datuen faltsutze edo zehaztugabetasunen arduradun bakarra.\nAditzera ematen da Erabiltzailea adingabea izanez gero bere guraso, tutore edo legezko ordezkarien baimena lortu behar duela emandako zerbitzuetarako sarbidea izateko. Gai honi buruzko datuak zehaztugabeak edo faltsuak izanez gero, MULTIÓPTICAS, S.C.L. konpainiak ez du erantzukizunik bere gain hartuko.\n“Ataria” legezko xedetarako bakarrik erabili daiteke; beraz, Erabiltzaileak atariaren erabilera zilegi eta onestua egiteko betebeharra bereganatzen du, eta honako Erabilera-Baldintza Orokorrei jarraiki, ez ditu “atariaren” zerbitzuak Espainiako legeria, moral eta ordena publikoaren kontrako jarduerak egiteko erabiliko. Erabiltzaileak legez kanpoko jardueren edo jarduera debekatuen ondorioz domeinuaren titularrari edo hirugarrenei egindako kalte-galeren erantzukizuna bere gain hartzen du, beste arrazoi batzuen artean eta batzuk aipatzeagatik:\nDomeinuaren titularraren aurreko adostasunik gabe webgune honetan edozein manipulazio edo aldaketa egitea, domeinuaren titularrak hirugarrenek egindako manipulazio edo aldaketa horren erantzukizuna bere gain hartzen ez badu\nAtaria eta zerbitzuak galarazi, gauzaeztu, gainkargatu edo hondatu ditzaketen edo erabiltzaileek horien ohiko erabilera galarazten duen edozein ekintza egitea\nOrdenagailu-programak, datuak, akastun fitxategiak, birusak, kode gaiztoak, ekipamendu informatikoak, telekomunikazio-ekipamenduak edo kalteak egin dezakeen beste edozein gauza, bere izaera zeinahi ere den, domeinuaren titularraren informazio-sistemen Atarian, edozein zerbitzutan edo aktiboetan (fisikoak edo logikoak) sartzea\nHirugarrenen intimitaterako, norberaren irudirako, datuen babeserako, sekretupeko komunikazioetarako eta jabetza intelektual eta industrialaren eskubideak urratzea\nPosta elektronikoko mezuen jatorria ezkutatzea eta faltsutzea\nIdentitate faltsuak erabiltzea eta Ataria edo beste edozein zerbitzu erabiltzerakoan besteen identitatea ordezkatzea\nWebgune honen edukia erreproduzitzea, banatzea, aldatzea edo kopiatzea, salbu eta domeinuaren titularraren baimena eduki edo legezko baimena izan\nBaimena ez duten hirugarrenei Erabiltzaile-izenak eta pasahitzak ematea\nMULTIÓPTICAS, S.C.L. konpainiak ez du hirugarrenen Interneteko webguneetara doazen beste Esteken (LINK) erantzukizunik bere gain hartzen, eta Esteka horiek existitzeak ez du MULTIÓPTICAS, S.C.L. konpainiak horien edukiak eta zerbitzuak onartzen dituela esan nahi. MULTIÓPTICAS, S.C.L. konpainiak ez ditu beste webgune horiek kontrolatzen eta horiek ez dira Pribatutasun politika honen arabera funtzionatzen. Emandako Esteken bidez beste webguneetara sartuz gero, baliteke webgune horien operadoreek zure informazio pertsonala jasotzea. Ziurtatu hirugarrenen webgune horietako Pribatutasun politikekin ados zaudela zure informazio pertsonala partekatu baino lehen.\nOro har, domeinuaren titularrak ez du webgunea erabiltzearen ondorioz edozein izaerako kalte-galeren erantzukizunik bere gain hartzen, ezta Erabiltzaileek jabetza intelektual eta industrialen eskubideak urratzearen ondorioz gauzatutako kalte-galerenak edo edukiak egiazkoak, zehatzak eta eguneratuak ez izatearena, eta ez zaio erantzukizuna galdatuko zerbitzuak asaldatzaren bat badu, gaizki funtzionatzen badu edo Erabiltzaileek bertara ezin badira sartu.\nDomeinuaren titularrak ez du Erabiltzailearen sistema informatikoan aldaketak egin lituzketen birus edo beste edozein software kaltegarriren ondorioz gauzatutako kalte-galeren erantzukizuna bere gain hartuko.\nWebguneak, beste batzuen artean eta batzuk aipatzeagatik programazioa, diseinuak, logotipoak, testuak edo grafikoak barne, zerbitzu-emailearen jabetza dira, edo bestela egileen berariazko lizentzia edo baimena dauzka.\nHorien helburua zeinahi ere zen, edukia oso-osoan edo zati batean erreproduzitzeko, erabiltzeko, ustiatzeko, banatzeko eta merkaturatzeko betiere domeinuaren titularraren aurretik baimen idatzia izatea beharrezkoa da.\nErabiltzaileak egilearen jabetza intelektual edo industrialeko eskubideen aurka inolako ekintzarik ez egiteko konpromisoa hartzen du.\nZerbitzu-emaileak berariaz ematen die baimena hirugarrenei webgunearen edukiera jakinetara zuzenean bideratzeko, eta betiere zerbitzu-emailearen webgune nagusira bideratu beharko lukete.\n3. Datuen babesa eta cookien erabilera\nInformazio gehiago nahi izanez gero, hemen kontsultatu dezakezu: Datuen babes politika eta Cookien erabileraren politika.\n4. Legeria aplikagarria\nBaldintza hauek betiere Espainiako legeriak ezarritakoaren mende egongo dira.


2019ko Literaturiak hitzordua jarriko du berriz astebururako, Zarautzen\nLiteraturiak hitzordua jarriko du berriz astebururako, Zarautzen\n2008an Larrabetzun sortu eta 2014tik Zarautzen egiten duten jaialdiak euskaraz sortutako eta euskarara ekarritako literatura du ardatz.\n'Jenisjoplin' Uxue Alberdiren eleberria jendaurrean irakurriz abiatuko dute Literaturia\n“Zu naiz ni zara” izenburupean, euskarazko literaturazaleek hitzordua dute asteburu honetan, maiatzaren 10etik 12ra, Zarautzen. “Euskal letren plaza”k liburu azoka, liburu aurkezpenak eta emanaldiak eskainiko ditu.\nAurkezpenak larunbatean eta igandean izango dira, Garoa liburu dendan, eta, besteak beste, hauek pasatuko dira bertatik: Patxi Zubizarreta (Julien Vinsonen hegaldia), Miren Amuriza (Basa), Miren Agur Meabe (Hezurren erretura), Jose Luis Otamendi (Disoluzio agiriak) eta Amaia Uria (Mayi Pelot).\nLiburu azoka Musika Plazan paratuko dute, larunbatean (11:00-13:30 eta 16:30-19:00) eta igandean (11:00-13:30). Han, horrez gain, Anjel Lertxundi omenduko dute, larunbat eguerdian, Otto Pette eleberriaren 25. urteurrena dela eta, eta haur eta gazte literaturaren esparruan egindako lana aitortuko diote igandean Yolanda Arrietari.\nHalaber, ostiralean, Literaturia abiatzeko, Jenisjoplin Uxue Alberdiren eleberriaren jendaurreko irakurraldia egingo dute, eta “bertso-maskarada” ere egongo da, Andoni Egaña, Maialen Lujanbio, Uxue Alberdi, Xabier Lizaso eta Unai Gaztelumendi bertsolarien eskutik, Modelo aretoan.\nLarunbatean ere, bestelako emanaldiak izango dira, hala nola “Mundutik euskarara labur-labur” ikastaro eta emanaldia, EIZIEren eskutik, goizeko hamarretatik aurrera.


Iosu Arraiz, Mankomunitateko presidentea: “Egun hauetan denbora eta aukera ona daukagu hondakinak ondo sailkatzeko" - etakitto.eus\nIosu Arraiz, Mankomunitateko presidentea: “Egun hauetan denbora eta aukera ona daukagu hondakinak ondo sailkatzeko”\nDebabarrena Eskualdeko Mankomunitatea neurri berriak hartzen joan da Koronabirusak eragindako egoeraren aurrean. Hala nola, kaleen garbiketa berrantolatu dute, zenbait edukiontzi zabalik utzi dituzte eta beste hainbatetan pedalak ezarriko dituzte hurrengo egunetan. Koronabirusean positiboa eman dutenen eta berrogeialdian dauden pertsonen hondakinak kudeatzeko jarraibideak ere eman dituzte. Horretaz guztiaz eta birziklatzen jarraitzearen garrantziaz egin dugu berba Iosu Arraiz Debabarreneko Mankomunitateko presidentearekin.\nLehenik eta behin, nola zaudete osasunez eta animoz, eta nolako eragina izan du Covid-19ak zeuen eguneroko funtzionamenduan?Animoz ondo, eta osasunez, momentuz behintzat, ondo. Beraz, ezin gara kexatu. Mankomunitatetik eskaintzen dugun zerbitzua oinarrizko zerbitzuetako bat da, eta bertako langileekin eskaintzen dugu zerbitzua. Beraz, taldeen berrantolaketan eragin digu gehien bat Covid-19ak. Hori izan da aldaketa nagusia. Ahal diren lan administratiboak etxetik egiten dira, baina badira beste batzuk, zerbitzuarekin zuzenean lotuta daudenak, bulegotik egiten jarraitzen ditugunak. Bulegoetako lanpostu guztietan betetzen ditugu, hala ere, segurtasun-neurri guztiak, eta bulegoak berrantolatu ditugu jendea bakarrik egoteko lanean.\nHondakinen bilketa eta kaleen garbiketa dira zuen zeregin nagusiak. Nolako neurriak hartu dituzue orain arte koronabirusari aurre egiteko?\nKaleen garbiketa berrantolatu dugu eta makina bidez egiten diren zerbitzuei eta desinfekzioei lehentasuna eman diegu. Kaleak baldeatzen eta desinfektatzen gaude eta horretarako sodio hiploritoa erabiltzen dugu; arreta berezia jartzen ari gara gaur egun zabalik dauden denda inguruetan eta eskudela eta antzeko hiri-altzarietan. Horiez gain, zabor- edukiontzien inguruak ere desinfektatzen dihardugu. Gainera, edukiontziak zabalik utzi ditugu, lurrean jartzen diren poltsak ekiditeko alde batetik, eta segurtasun- eta osasun-neurri bezala bestetik. Covid-19a duten pertsonek edukiontzi grisa erabili behar dutenez, segurtasun-neurri bezala hartu genuen erabaki hori. Errefusaren edukiontzietan bezala, organikoa biltzeko edukiontzietan ere pedalak jartzen hasi gara. Herritarrek eskudelak ikutzea saihestu nahi dugu, eta epe motzean segurtasun-neurri moduan funtzionatuko badu ere, gerora begira ere balioko du.\nNola ari dira portatzen herritarrak? Birziklatzen jarraitzen dute?\nOrokorrean jarrera ona ikusten dugu, batez ere lurrean pilatzen diren poltsen inguruan, gutxiago daude orain dagokien lekutik kanpo. Herritarrek birziklatzen jarraitzen dute, bai, baina oraindik ez dauzkagu eskuragarri datu guztiak. Bi kasu bereizi behar ditugu: batetik, Covid-19a dutenak (ez dute birziklatu behar eta guztia errefusara bota behar dute bi poltsatan sartuta) eta, bestetik, gainontzeko herritarrak (birziklatu egin behar dute). Herritarrei esango nieke, egun hauetan denbora gehiago dugula-eta, kontuan izan dezatela zabor bakoitza nora bota, hondakinak ondo sailkatzeko denbora har dezatela. Aukera ona izan daiteke.\nKonfinamendu aldian aldatu egin dira sortzen diren hondakin-motak?\nAurreko egoerako datuekin alderatuz, nahiko berdintsuak dira momentuz, egia esan. Kontuan izan behar dugu, askok etxean garbiketak egiteko aprobetxatu badute ere, komertzioak itxita daudela, eta ez dutela hondakinik sortzen. Frakzioei buruz, momentuz behintzat, ez da aldaketa nabarmenik antzeman.\nLana egiteko modua berrantolatu behar izan duzue?\nBai, zerbitzua birmoldatu egin dugu. Langileen osasuna bermatzeko txandakatu egin ditugu lanerako sarrerak adibidez, euren artean ahalik eta kontaktu gutxien egon dadin. Horretaz gain, zerbitzuaren zati bat erreten moduan dago etxean, zerbitzuko inor gaixotuko balitz lanean jarraitu ahal izateko eta zerbitzua beti bermatuta egoteko.\nEtxean koronabirusa duen baten bat izanez gero, neurri bereziak hartu behar dira gaixo horrek sortzen dituen hondakinekin edo erabiltzen dituen gauzekin?\nKoronabirusa duen norbait etxean izanez gero, bere hondakinak eta erabilitako eskularru, maskarilla… guztiak boltsa desberdin batean sartu behar dira. Ondoren, poltsa hori beste poltsa batean sartu behar da eta oso ondo itxi. Bukatzeko, lehen aipatu dudan bezala, ezin dituzte hondakinak birziklatu, eta guztiak batera errefusaren edukiontzira bota behar dituzte.\n« Euskal pilotariak Brasilen sukar horiaz hil zirenekoa Alarma egoeran 57 zigor ezarri ditu Udaltzaingoak Eibarren »


Interpretazio Zentroak lankidetza sustatu eta hartan parte hartzen du zenbait arlotako jardueretan:\nToki entitateak: lankidetza berezia egiten da "arroiletako hitzarmena" deitutakoan. Bertan Ilunberriko, Erromantzatuko eta Urraulbeitiko Udalak eta Nabaskoizeko Kontzejua elkartu egin dira Ilunberriko, Arbaiungo, Ugarrongo eta Benasako arroilak zaintzeko eta haien erabilera publikoa kontrolatzeko. Zentroa erreferentzia da zaindari eta zaintzaileentzat, eta haiekin batera lan egiten du arroilak bisitatzeko zerbitzu guztiak koordinatuta eta elkarrekin lotuta egon daitezen.\nGainera, zentroko taldea Agoitz-Ilunberriko toki entitateen eskura dago aholkularitzarako eta proiektu komunetarako.\nIlunberriko ikasleak: ikasturte bakoitzean Zentroak berariazko jarduerak prestatzen ditu, San Juan Ikastetxe publikoko eta Arangoiti Ikastolako ikasleekin ingurumeneko gai bat aztertzeko. Gainera, urtean zehar ingurumeneko ekitaldi batzuk ospatzen dira (zuhaitzaren eguna, ingurumenaren eguna) bertako ikasleen taldeekin.\nGaur egun Zentroa lankidetzan ari da esenred (jasangarritasun eskolen sarea) proiektuen esparruan (estatuko ikastetxeen sare bat, jasangarritasun proiektuekin).\nOstalaritza: Zentroak berariazko lan-plan bat du Agoitz-Ilunberri arroko ostalaritza eta jatetxe zerbitzuekin. Batez ere, aholkularitzari eta informazioari buruzko gaietan eta bisitariei eskualdeko eskaintza erakutsiz baina, horrekin batera lurraldea eta bere baliabideak, kulturakoak zein ondarekoak, ezagutzeko eta balorizatzeko plan baten bidez.\nTokiko jardueretarako enpresak: era berean, Zentroa eskura dute eskualdean jarduerak, bereziki natur ingurunean egiten direnak, ematen dituzten enpresa partikularrek, turismo bulegoaren bidez zerbitzuen eskaintza sustatzeko eta lurraldeko turismo eragileen arteko lankidetzarako harremanak ezartzeko.\nIkasleentzako praktikak: praktikak egiteko eskaera egin daiteke, unibertsitateko eta lanbide heziketako ikasleentzat, haien prestakuntza zentroaren lan-arloren batekin lotuta badago. informazioa eskatzeko harremanetan jarri zentroarekin honako honen bidez: cinlumbi@navarra.es


Gerrilla feminista | Boligrafo gorria\nHasiera » Zinemaldia 2012 » Gerrilla feminista\nFoxfire filmeko protagonistak.\nEz da debaldekoa Loachekin alderatzea, iruditzen baitzait haren film batzuek dituzten bertute eta akats berberak dituela Foxfirek ere: pelikula politikoki engaiatua da –modu esplizituan konpromisoa hartzen duela, alegia; gainontzean, gauza jakina da film guztiek eskaintzen dutela, nahita edo nahi gabe, ikuspegi politizatua–.\nFoxfirek asmatzen du gizonei eta kapitalari oldartzean sortzen diren kontraesanak pantailaratzen –hori da pertsonalki Loachen zinematik gustatzen zaidana–. Baina, batzuetan mezua oso agerian ematen da, apaiz komunistaren pasarteetan, adibidez; eta horrek eszena batzuk apur bat panfletario izatea dakar –Land and freedomen edo The wind that shakes the barleyn gertatzen zen bezala–.\nJoyce Carol Oatesen nobela batean oinarritua, Foxfirek badu halako intentzio mitopoietiko bat, nire ustez. Estatu Batuetako emakume langileen emantzipazioari eman nahi dio 50eko hamarkadan behintzat eduki ez zuen historia bat, gerrilla feministarena. Eta alde horretatik oso erakargarria egin zait.\nBeste film on bat, sorpresa atsegin ugari ematen ari den Sail Ofizial honetan.\nAktoreak: Raven Adamson, Katie Coseni, Claire Mazarolle, Madeleine Bisson, Rachel Nyhuus.\nFrantzia-Kanada, 143 minutu.\nengaiatu « Gaurko hitza - [...] gauza jakina da film guztiek eskaintzen dutela, nahita edo nahi gabe, ikuspegi politizatua–. [Gerrilla feminista, Gorka Bereziartua (Argia.com, 2012-09-24)]…


Norvegiako elikagai-agintariek akrilamida atzeman dute elikagaietan | Consumer\nNorvegiako elikagai-agintariek akrilamida atzeman dute elikagaietan\nDuela bi hilabete Suediak alerta-ahotsa eman zuenetik konposatu hori detektatu duen Europako hirugarren herrialdea da.\nNorvegiako Elikagaien Segurtasunerako Agentziak jakinarazi du akrilamida-maila harrigarri samarrak detektatu direla, ziur aski kantzerigenoa konposatua, frijitzeko edo egosteko prozesuak tenperatura altuan dituzten karbohidratoekin. Hala, Norvegia, Britainia Handiaren ondoren, konposatu hori detektatzen duen Europako hirugarren herrialdea da, eta Suediak duela bi hilabete ohartarazi zuen. Norvegiako agintariek patata frijituen kontsumoa murrizteko gomendatu zieten herritarrei, osasunerako arriskutsuak izan ez zitezen.\nGaur egun, Osasunaren Mundu Erakundeak (OME) eta Europako Batzordeak beren azterketak egiten dituzte benetako arriskua zehazteko eta Suediak hasieran emandako datuak berresteko. Osasun Ministerioaren iturriek diote Carlos Iii.a Osasun Institutuak bere azterketak egiten dituela gaur egun. Bestalde, Aebetako Farmakoen eta Elikagaien Agentziaren (FDA) bozeramaile bat. zenbait elikagaitan konposatu horren mailari buruzko datu fidagarriak lortzeko aukera emango duen metodo analitikoa garatzen ari direla adierazi zuen. Aebetako elikagai-industriaren iturriak azterketak ere egiten dituztela onartu zuten, baina Suedian aurkitutako maila handiak ikusi gabe. “Oraindik ez da adierazten elikagai batzuetan aurkitutako akrilamida-mailak giza osasunarentzat arriskutsua denik adierazten duenik. Beraz, ez dugu arrazoirik ikusten kontsumitzaileek beren ohiturak alda ditzaten”, esan zuen industriako bozeramaile batek.\nAkrilamidak saguetan tumoreak sortzeko gaitasuna erakutsi du, baina ez gizakietan berariaz. OMEri atxikitako Minbizia Ikertzeko Nazioarteko Agentziak bifenilo polikloratuen (PCB) arrisku-maila bereko akrilamidak sailkatzen ditu. Baina zientzialari batzuen ustez, ez da zuzena lortutako emaitzak saguekin esperimentu bihurtzea gizakiari, batez ere, pertsonak kantitate txikietan ikusten badira. Hala ere, Suediako Gobernuko zientzialariek diote akrilamida izan daitekeela minbizi-mota askoren kausa, eta, aspalditik, elikadura-ohiturekin lotzen direla.\nakrilamida elikagaiak Noruega-eu


27.000 partehartzaile eta irabazle handi bat Biba Egunean Behin saioan Sustatu.eus - Teknologia albisteak\n2022-04-13 : 17:15\nBiba Egunean Behin lehiaketaren 3. saioa atzo asteartez eman zen ETB1en eta ETBren Interneteko kanaletatik. Jokora etxeetatik konektatuak 29.980 pertsona izan ziren guztira. Hiru sailkapen txanden ondoren, etxeko 20 onenek jokatu zuten aurreko txapeldun batzuekin: Korrika amaierako partidako irabazle Alba Estrada, abenduko Biba Egunean Behin-eko irabazle Jon Arroyo usurbildarrarekin eta 8. denboraldiko irabazle Erik Gartzia kazetariarekin. Gartziak irabazi zuen, demostratuz ez bakarrik txanpa luzeko denboraldian nabarmentzen dela, baita berehalako erronketan ere.\nPlatoan, hiru bikotek jokoan parte hartu zuten aukera berriekin, galde-erantzunen artean gelditzen zen erloju batekin, iruzkinak egiteko tartea ematen zuelarik horrek, estatistikak eta asmakuntzak zuzenean jarraitzearekin batera.\nHemen, Tessa Andonegi eta Sua Enparantza aktoreak (Irabazi Arte telesailekoak), nahigabeko hutsa egin ondoren: sakatu ondoren, argitu zen jokaldia eta ikusi zen halaber jende gehienak asmatu zuela jokoaren izena (Wordle zen, ez Berbaxerka).\noi, okertu dira Wordle eta Berbaxerka artean... atzamarra azkarregi Tessa eta Suak #BibaEguneanBehin pic.twitter.com/kKz6D2naYu\n— Egunean Behin (@eguneanbehin) April 12, 2022\nBeste bi bikoteak izan ziren Maren eta Alex Sardui musikariak; eta Iban Garcia influentzerra eta bere ama eta kolaboratzaile Maite Azpiazu. Hona bere jokaldietako uneak:\nAlex eta Maren poliki ibili dira, denboraz, baina 7 asmakuntza, ondo! #BibaEguneanBehin pic.twitter.com/XqkqPA8rxJ\nIban eta Maitek 5 asmakuntza... Pitxintxa kokatzen gehienok baino hobeto dena dela #BibaEguneanBehin pic.twitter.com/g4j1VIvPDO\nHiruen artean, partidak erkatu ziren jokalarien bataz-bestekoarekin, eta hor maila onenean aritu zirenak Sardui eta Maren izan ziren. Bikote honek pantailarako erakutsi zuen laugarren txanda, baina ordurako txapeldunen arteko lehia zen muina, eta Erik Gartziak demostratu zuen bikain menderatzen duela Egunean Behin. 2.000 euroko bidaia bonoa irabazi du; eta zozketaz, beste jokalari batek 1.000 eurokoa lortu zuen (etxetik aritu zenetako bat).\nHonenbestez, Biba Egunean Behin finala eginda, eta 3. urteurreneko 9. denboraldia amaituta (Eider Zumalde arrasatearrak irabazi du), Egunean Behin jokoak beste oporralditxo bat hartuko du, ohi duen bezala.\nTelebistako saioari dagokionez, share datuen bilketak datu onak eman ditu; prime time ordutegiko %4.1eko sharea lortu zuen saioak, %12.9 euskaldunen artean. Audientzia aldetik 76.000 ikuslerengana iritsi zen saioa.\nSaioa berrikusi nahi duenak, Nahieran plataforman dauka.


Erakusketa: Bilboko Unibertsitatearen 50. urteurrena - Info - UPV/EHU\nInprimatu Erakusketa: Bilboko Unibertsitatearen 50. urteurrena\nErakusketa: Bilboko Unibertsitatearen 50. urteurrena\nNoiz arte: 2019/06/19\n2018ko abenduaren 13an, Universidad del País Vasco/Euskal Herriko Unibertsitateak Bilboko Unibertsitatearen 50. urteurrena ospatu zuen, UPV/EHUren aurreko erakundearena. UPV/EHUren sorrera eta Bilboko Unibertsitatearen historiaren 50 urteak ‘Bilboko Unibertsitatearen 50. urteurrena’ erakusketan batu dira. Erakusketa Bizkaiko Campusean egon ostean Gipuzkoako Campusean egongo da ikusgai Carlos Santamaría Zentroan, Donostian, ekainaren 3tik 19ra. Ordutegia goizeko 8etatik arratsaldeko 8ak arte izango da, astelehenetik ostiralera, eta larunbatean 9:00-14:00. Sarrera librea da.\nBilboko Unibertsitatea lehen euskal unibertsitate publikoa izan zen; 1968ko ekainean sortu zen, Bilbon eta inguruetan gero eta herritar gehiagok eskatzen zuten goi mailako hezkuntzaren inguruko eskariei erantzuteko, eta Bizkaiko Aldundiak, Bilboko Udalak eta beste ekonomia eta gizarte erakunde batzuek eskatuta. Testuinguru hartan ekonomia hazten ari zen, baina unibertsitate eskaintza eskasa zen. Bizkaian goi mailako ikasketak Deustuko Unibertsitatean egiten ziren; Unibertsitatea 1866an sortu zen, Politika, Ekonomia eta Merkataritza Zientzia Fakultatea 1955ean eta Valladolideko Unibertsitatearen mende, eta Bilboko Industria Ingeniarien Eskola 1897an.


Maskaren kontrakoak eta «antimaskaren» kontrakoak | herria | GAUR8 - mila leiho zabalik\nMaskaren kontrakoak eta «antimaskaren» kontrakoak\nNarratiba ezaguna da: kontrol sozialerako operazio hutsa da, nahita ari dira irabaziak eta boterea handitzeko, gortinaren atzean den eskuak mugitzen duen txotxongiloak gara...\nBaikorrek errepikatzen duten mantra da pandemia honetatik hobeak izanda irtengo garela, gure bertsio onena aterako dela sinetsita daude. «Elkartasuna da bide bakarra», horrela diote munduko borondate onenarekin. Baina hori al da kaleetan, sare sozialetan, komunikabideetan ikusten duguna? Ala kontrakoa agian? Polemikak, arrakalak, zalapartak eta pentsamendu konspiratiboak ez ote dira gailentzen ari?\nPandemiak ez du soilik sare sozialen eta komunikabide digitalen erabileraren eztanda ekarri, bertan garatzen diren talken zabalkundea ere ekarri du. Pertsonaren araberako algoritmoek funtzionatzen dutenez, ustez modu lagunkoi eta intuitiboan, gustatzen zaigula erakutsi dugun horrekin lotzera bideratzen gaituzte. Ez dizkigute beste bideak ixten, baina normalean ez ditugu urratzen.\nPandemia honetan izugarri ugaritu dira arduradunak eta etsaiak markatzeko eztabaidak eta posizioak. Konfinamenduaren kontrakoak, maskaren kontrakoak, txertoen kontrakoak, birusa existitzen ez dela diotenak, dena 5G teknologiaren errua dela uste dutenak, edo George Sorosena, edo Bill Gatesena, edo Munduko Ordena Berriarena… Gero eta ikusgarriago egin dira sareetan, eta baita kaleetan ere. Narratiba ezaguna da: kontrol sozialerako operazio bat dago, ilunpeko taldeak nahita ari dira gertakariak xaxatzen irabaziak eta boterea handitzeko, gortinaren atzean esku bat dago txotxongiloak lez gu guztiok mugiarazi nahi gaituena...\nPolemika piztuta eta puztuta dabil. Sinplifikatzeko lizentzia hartuta, agian larregi sinplifikatuz, maskaren kontrakoak daude batetik eta “antimaskaren” kontrakoak bestetik. Baina kendu maskara eta jarri txertoa, berdin. Eta kendu txertoa eta jarri 5G teknologia, eta berdin baita ere. Iruzkinak, memeak, bideoak etengabe dabiltza gora eta behera, norbere posizioa partekatzen baino, besteena egurtzeko bitartekoak eskainiz.\nMotibazio ezberdinak dituzten pertsonak eta taldeak arrakalarik gabeko bloke homogeneo gisa aurkezten dira. Zu zer zara, bloke honetakoa ala horretakoa? Eta taldeon inguruan are gehiago polemizatzen da, alde edo kontra egon behar da, bai ala bai. Maskaren aurkakoak insolidario eta arduragabeak dira, zientziaren kontrarioak. “Antimaskaren” kontrakoek, berriz, ez dute errealitatea ikusi nahi; gobernuaren aginduen aurrean otzan eta isilik geratzen direnen artaldea besterik ez dira. Maskaren aurkakoak indibidualista hutsak, ero irrazionalak dira. “Antimaskaren” kontrakoak, aldiz, askatasun pertsonalen kontrakoak. Eta, bien bitartean, burbuila algoritmikoek alde bakoitzaren posizioak indartzen dituzte, “etsaia” borrokatzeko armak eman, zeregin horretan arreta galtzeke, erlatibizatzeke, grisak eta ñabardurak daudela ulertzeke.\nGaur, denbora gehiago konektatuta gauden arren, informazio gehiago dugun arren, “etsai” berriak egiteko, gure sentimenduak, frustrazioak eta arrazoibideak mobilizatzeko aukera gehiago sortzen zaizkigu, “besteen” aurrean “gu” indartzeko. Behartu gabe, posizio berriak hartzera gonbidatzen gaituzten dikotomia eta balorazioak ugaldu egin dira. Zenbateraino gara aske ikusten dugun eta partekatzen dugun horretan? Gureak ez diren kanpai hotsak entzuteko prest al gaude? Gaur arrakala horiek dira. Bihar, segur aski, beste batzuk izango dira. Zoritxarrez. •


Guztia prest dute Ferixa Nagusiko azokarako - Elgeta - Goiena.eus\nGuztia prest dute Ferixa Nagusiko azokarako\nJone Olabarria 2019-06-26 13:38\nHerritarrak iaz ganadu feria ikusten.\nIdiek bereizi dute Elgetako Ferixa Nagusiko azoka betidanik, eta aurten ere 23 pare espero dituzte. Ekainaren 30ean egingo duten azokan, ganaduaz gain, artisautza postuak, askotariko jakiak eta baserriko produktuak ere egongo dira.\nHerriko jai nagusiei izena ema-ten dien Ferixa Nagusixa egingo dute domekan, ekainaren 30ean. Elgetakoa ganadu feria ezaguna da inguruko herrietan; bereziki, bertan aurki daitezkeen idiengatik.\nUrtero moduan, bi gunetan banatuko da aurten ere feria: plazan eta inguruetan artisau eta saltzaileen postuak egongo dira, eta Berraondon ganadu feria kokatuko da. Oraindik guztiz zehaztuta ez dagoen arren, 60 bat postu espero dituzte plaza inguruan, artisau eta saltzaileenak. Horietako hainbat Elgetako herritarrenak izango dira; batez ere, jaki eta artisautza produktuenak.\nGanadu feriari dagokionez, 23 idi pare espero dituzte aurten, baina horiekin ez da izango elgetarrik; bai, ordea, ardi edota ahuntzekin.\nUrte batzuetan egitarautik kanpo egon ostean, aurten bolo txapelketa itzuliko da jaietara domeka arratsaldean. Hitzordua 19:30ean bolatokian izango da eta izen ematea momentuan bertan egingo da. Antolakuntzatik diote herritarrak parte hartzera animatzen dituztela, eta, nahiz eta egun horretarako inguruko herri askotan ere txapelketak antolatu dituzten, kanpoko jokalariak ere espero dituzte. Sariei dagokienez, lehen postua eskuratzen duenak urdaiazpikoa, cava botila eta batutakoaren %40 eramango du etxera. Horretaz gain, bigarrenak ere gazta, cava botila eta dirua eskuratuko ditu. Hirugarren eta laugarren postuak ere sarituak izango direla adierazi dute antolakuntzatik, baita izen ematea 5 eurokoa izango dela ere.


PM10 10 μm baino txikiagoak\nPM2,5 2,5 μm baino txikiagoak. Hauen artean aipamen berezia merezi dute 0,01 eta 0,5 μm arteko partikula ultraxeheak.\nBadira partikula primario batzuk pneumatikoen, enbrageen, balazten eta errepidearen higaduragatik sortzen direnak, galtzadan jalkitzen direnak eta gero ibilgailuen trafikoak airean esekitzen dituenak.\nErrepideko garraioaren eraginez sortzen diren partikula primarioak batez ere partikula-irazkirik gabeko diesel motorrek isuritakoak dira. Diesel motorrak garai batean ibilgailu astunek bakarrik izaten zituzten baina ibilgailu partikularretara hedatu dira, CO2-aren isurketen eta erregai-kontsumoaren aldetik abantailak dituztelako. Diesel ibilgailuen partikula primarioen isurketa gehienak ibilgailu partikularrek, batez ere teknologiarik aurreratuenez ekipatuak ez diren ibilgailu zaharrenek sortuak dira.\nIsurketak murrizteko teknologiak\nArauak gogortu ahala, substantzia kutsagarrien isurketak murrizteko teknologiak gero eta ibilgailu gehiagotan erabiltzen dira. Nolanahi ere, zaila da aldi berean diesel ibilgailuen partikulen isurketak eta NOx gasenak saihestea. Bi motetako substantzia kutsagarriak osatzea errekuntzaren kalitateak baldintzatzen du. Erregaia hobeto errez, partikulen isurketa murrizteak nitrogeno oxido gehiago isurtzea dakar, eta alderantziz, nitrogeno oxidoen isurketa murrizteak errekuntzaren kalitatea txartzea, eta, beraz, partikula gehiago isurtzea.\nZenbait parametroren arabera alda daiteke bi fenomeno horien artean dagoen menpekotasuna, hala nola erregaiaren formulazioaren bitartez, motorraren diseinuaz, injekzioaren presioaz, iheseko gasen parte bat birzikularaziz eta hori guztia motorraren funtzionamendu-parametroak, batez ere injekzioarenak, zorrozki kontrolatuz.\nPoto katalitikoei esker, 1990eko hamarkadaz geroztik asko murriztu dira gasolinazko motorren karbono monoxidoaren (CO) isurketak, hidrokarburoenak eta NOx-enak baina poto katalitikoak ez dira gai diesel motorren NOx-en isurketak murrizteko, motor horiek erregaia erretzeko duten moduagatik.\nPartikula-irazkiei dagokienez, 2000. urtean agertu ziren lehenbizikoak eta 2011z geroztik ezinbestekoak dira diesel ibilgailu arinek arauak beteko badituzte. Ordutik honako diesel ibilgailu berriek irazki itxiak dituzte. Irazki horiek diesel ibilgailuen 0,023 μm baino handiagoak diren partikulen %95 pisuan eta %95 kopuruan jasotzeko gai dira.\nTranpa horiek adsortzioaz baliatzen dira. Adsorbatzaileak, zeolitak esate baterako, NO eta NO2 molekulak harrapatzen ditu belaki baten antzera. Tranpak, asetzen denean, belaki bat urez asetzen den bezala, ezin du NOx gehiago adsorbatu. Horregatik zenbait sistema asmatu dira tranpa purgatzeko. Sistema horietako batek diesel erregaia erabiltzen du helburu horrekin. Erregaiak NOx-ak askatzen ditu eta horiek hidrokarburoekin erreakzionatzen dute, ura eta nitrogenoa emanez. Hidrogenoa ere erabil daiteke baina arriskutsua eta metatzen zaila da.


Emakumezkoen lehen taldeak Mulierri irabazi dio lehiaren amaieran (1-0) | SD Eibar - Web Oficial\nEmakumezkoen lehen taldeak Mulierri irabazi dio lehiaren amaieran (1-0)\nArmaginek hiru puntuak eskuratu dituzte Titay Calvoren gol bikainari esker\nEmakumezkoen lehen taldeak Mulierri irabazi dio Ligako hamargarren jardunaldian. Telletxeak zuzendutako neskek berdindutako neurketa poltsikoratu dute nahi baino gehiago izerditu eta gero. Izan ere, neskek lan handia egin behar izan dute garaipena etxean gera zedin. Titay Calvo izan da norgehiagokako golegile bakarra. Erdilariak amaierarako bost minutu falta zirela lortu du garaipenaren gola.\nKostatu zaie eibartarrei nagusitzea lehen minutuetan. Aurkariak sendo ibili dira defentsa lanetan partida osoan zehar. Bloke trinko eta estuaren bitartez arazoak sortu izan nahi dizkiete etxekoei. Partidak aurrera egin duen heinean, ordea, Eibar nagusitzen joan da nahiz eta aukera garbi asko ez duen sortu. Abagunerik esanguratsuena Michik izan du lehen zatian. Bere jaurtiketari erantzun ezinhobea eman dio atezainak.\nBigarren zatian Telletxearen neskek golaren bila jarraitu dute. Neurketako gidoia aldatu ez den arren, amaiera ezberdina izan da. Lehia bukaerarako bost minutu falta zirela Titay Calvoren jeinutasun batek balantza desorekatu du eibartarren alde. Erdilariak baloia jasu du area ertzean eta bitan pentsatu gabe jaurtiketa bortitza egin du. Baloiak sare barrurako norabidea hartu du langan jo eta gero.\nHorrela, hiru puntuak etxean gelditu dira beste astebetez. Armaginek beren bosgarren garaipena lortu dute jarraian. Etxean gainera, ez dute beste emaitzarik lortu. Hori dela eta, sailakapenaren goikaldean jarraituko dute. Denboraldi ikusgarria.


Badira merke eta, aldi berean, kalitate on-oneko direnak | Revista - Part 3\n: Badira merke eta, aldi berean, kalitate on-oneko direnak\n[1. or] Badira merke eta, aldi berean, kalitate on-oneko direnak\nJarraitzeko esneak, banan-banan\n0,86 euro kiloko, bigarren merkeena.\nKalitatea eta prezioaren arteko erlazio egokiena Osaketa nutrizionalaz arautegiak xedatuak dituen atal guztiak betetzen ditu.\n12,58 euro kiloko. Aukera polita, honakoa ere.\nOsaketa nutrizionalaz arautegiak xedatuak dituen atal guztiak betetzen ditu. Energi ekarpen ahulenekoa (67 kaloria 100 ml-ko) eta D bitamina gehien daukana.\n14,89 euro kiloko, bigarren garestiena.\n800 gramoko formatuan saltzen den bakarra (gainerakoek 900 gramo dituzte). Osaketa nutrizionalaz arautegiak xedatuak dituen atal guztiak betetzen ditu. Kaloria ugarienekoa (76 kaloria 100 ml-ko); ekarpen proteiko ahulenekoa, arauaren ertzean (2,25 g/100 Kcal). Laktosa (esneak berez duen azukrea) kopurua, denetan apalena (4,7 g/100 Kcal).\n12,28 euro kiloko.\nKarbohidratoak laktosatik atera dituen lagin bakarra izaki, horien eduki handiena dauka. Burdina (1,7 mg/100 Kcal) eta zinkaren ekarpen handikoa, eta E bitamina gutxien daukana, aldi berean.\n18,85 euro kiloko, denetan garestiena.\nLinoleiko (gantz-azido poliintsaturatu funtsezkoa) eta C bitamina gehien daukana eta, era berean, trans motako gantz azido (saturatuak eta, hortaz, osasunarentzat ez oso egokiak) ugarienekoa.\n10,46 euro kiloko, denetan merkeena.\nAzido lauriko eta miristiko (saturatuak eta, hortaz, osasunarentzat ez oso egokiak, asko kontsumituz gero) gehien dauzkana baina, aldi berean, trans motako gantz azido (saturatuak eta, hortaz, osasunarentzat ez oso egokiak) eta zink eta D bitamina gutxien daukana. E bitaminaren edukia, aldiz, handiena du eta arauak A bitaminarentzat ezarritako gutxienekoa ozta-ozta gainditzen du.\n11,79 euro kiloko.\nAzido lauriko (%6) eta miristiko (%2,7) (biak ere saturatuak eta, hortaz, osasunarentzat ez oso egokiak, asko kontsumituz gero) gehien dauzkana. A bitamina gehien daukana. Arauak proteinentzat ezarritako gutxienekora ez da ozta-ozta iristen (2,25 g/100 Kcal) baina D bitaminarentzat ezarritako gehienekoa gainditzen du.\n13,64 euro kiloko.\nEtiketa, oker: ez du ikus-eremu berean agertzen saltzeko izendapena, kopuru garbia eta kontsumitzeko data egokiena Burdina (1,1 mg/100 Kcal), C eta D bitamina gutxien dauzkana. Ez du ozta-ozta iristen azido linoleikoaren (gantz azido funtsezko eta osasuntsua) gutxienekora.


Thierry Truffaut: "Gordetzea ez da hiltzea" — dantzan.eus\nHemen zaude: Hasiera › Albisteak › Thierry Truffaut: "Gordetzea ez da hiltzea"\nThierry Truffaut . Dantza, festa eta ondarea jardunaldia, Beasain, 2019-10-12. Argazkia: Josu Garate - Dantzan CC-BY-SA\nKultura bizia zaila da fitxa konkretu batzuetan txertatzea Truffauten iritziz, "pertsonak eta jaiak ez dira museo bateko piezak". Herrietako jaiak edo dantzak urtero ez direla berdinak dio eta gogoratu du zenbait kasutan festa bat antolatu eta hurrengora arte urteak pasatzen direla, "Herri bateko maskarada batetik bestera hamar urte igaro daitezke". Horrelako dinamikak fitxetan jasotzea oso zaila dela dio Truffautek, "Gure kultura ez da fitxetarako kultura", dio. Hala ere, argitzen du transmisioan eta kontserbazioan dagoela arazoa eta ez fitxetan.\nEuskal Kultur Erakundearen babesean Ipar Euskal Herriko dantza eta jaien inguruan egiten ari diren inbentario fitxa aurkeztu dute Thierry Truffautek eta Terexa Lekunberrik "Dantza, festa eta kultur ondarea" jardunaldian. Fitxen indarguneak eta ahulguneak aurkezteaz gain, Iparraldeko dantzaren testuingurua erakutsi du gainetik Lekunberrik. Gainerako adituei entzun ondoren, Truffautek transmisioaren eta kontserbazioaren inguruko zenbait kezka agertu ditu.\nOndoren etorriko direnei materiala ematea dela garrantzitsua uste du Truffautek, "historiako momentu jakin bateko materiala, baina kontuan hartuta atzoko eta biharko dantzak ezberdinak izango direla". Azpimarratu du arriskutsua dela fitxa bat egitea pentsatuz dantza eta festa egiteko modu jakin bat dagoela eta beti horrela izan dela eta horrela izango dela, "hori egiten badugu, kulturaren eta dantzaren heriotza izango da. Gordetzea ez da hiltzea"


Eraikinen ikuskapen teknikoak (EIT) aurkeztea\nDuela 50 urte baino gehiago eraikitako eraikinek eta birgaitzeko, eraginkortasun energetikoko eta irisgarritasuneko laguntza publikoak eskatzen dituztenek (adina edozein dela) eraikinen ikuskapen teknikoa (EIT) eduki eta Udalean aurkeztu behar dute, EAEko erregistro bateratuan sartzeko eta bizigarritasuneko eta benetako erabilerako oinarrizko baldintzak betetzen dituztela ziurtatzeko.\nEraikin edo eraikuntzen jabe diren jabekideen erkidego, enpresa, administrazio publiko eta pertsona fisikoek edo haien ordezkariek.\nEITak programazio honen arabera egingo dira:\nLuzeenaz ere 2018ko ekainaren 27an, 2017ko ekainaren 27an 50 urte edo gehiago zituzten bizitegi-erabilerako eraikinek, salbu data horretan aplikatu beharreko araudiaren arabera egindako ikuskapen teknikoa indarrean bazuten. Ikuskapen teknikoa indarrean dago baldin eta ikuskapenak ez baditu aurreikusten egikaritzeko epea dagoeneko iraungita duten esku-hartzeak.\n2017ko ekainaren 28tik aurrera 50 urte betetzen dituzten eraikinek adin hori bete eta urtebeteko epean egin behar dute EITa.\nEraikin katalogatuek 2017ko ekainaren 28tik aurrera egin behar dute EITa, katalogatu eta gehienez urtebetera.\nEraikinen titularrek Euskal Autonomia Erkidegoko Herri Administrazioaren laguntzak jaso nahi badituzte eraikina kontserbatzeko, irisgarritasun unibertsaleko edo eraginkortasun energetikoko obrak egiteko, laguntza eskatu aurretik egin behar dute EITa, eraikinaren adina edozein dela. EITak Udalaren sarrera-erregistroa eduki behar du.\nUdalean EITa aurkeztu duten eraikinek aurrekoa aurkeztu eta hamar urtera EIT berri bat aurkeztu behar dute, betiere eraikinak 50 urte edo gehiago baditu.\nZuzentzeko eskatzea (10 egun baliodun).\nHirigintza eta Ingurumen Sailari bidaltzea.\nEAEko erregistro bateratuan sartzea.\nPertsona edo erakunde interesduna jakinaren gainean jartzea eta adieraztea, hala badagokie, zer epe duten ebazpenean zehaztutako hutsak konpontzeko.\nEraikin babestuei dagokienez, Udalak telematikoki helarazi behar dio Bizkaiko Foru Aldundiko Kultura Sailari ikuskapenaren emaitza.\nIkusketen txostena eta ebazpena, XML fittxategi batean eta pdf formatuan CD euskarrian ("euskoregite" programarekin bateragarria).\nTxostenaren idazlearen aitorpena, ITEa egiteko betekizunak betetzen dituena.\n241/2012 Dekretua, azaroaren 21ekoa, Euskal Autonomia Erkidegoko eraikinen ikuskapen teknikoa arautzen duena 14,16 art.\n3/2015 Legea, ekainaren 18koa, Etxebizitzarena 4, 41, 78 art.\nLey 2/2006, de 30 de junio, de Suelo y Urbanismo del País Vasco. 199 art.\nPertsona interesduna jakinaren gainean jartzea\nUdalek, EITa ezarritako epean jasotzen ez badute edo, 1, 2 edo 3. mailako esku-hartzeak ezartzen direnean, txostenean zehaztutako hutsak konpontzeko obrak egiten ez badira, jabeei eska diezaiekete bi hilabeteren buruan EITa aurkeztea edo txostenaren arabera nahitaez egin behar dituzten obrak egitea. Bi hilabetean eskari hori betetzen ez badute, Udalak hertsapen-isunak jar ditzake, lan horiek subsidiarioki egin ditzake eta gastu horiek gero jabetzari egotz diezazkioke.\nEITan 1, 2 edo 3. mailako esku-hartzeak ezartzen badira, jabeek, obrak egin ondoren, hutsak zuzendu izanaren ziurtagiria aurkeztu behar dute, paperean, XML fitxategian, PDFn eta CD batean, 241/2012 Dekretuaren III. eranskineko ereduaren arabera.\nEskaria aurkezteak esan nahi du, batetik, garai horretan eraikinaren egoera bat datorrela, zehatz-mehatz, EITaren txostenean deskribatutakoarekin; eta bestetik, hala badagokio, txosten horren arabera egin beharreko obrak gauzatzeko epeak ez direla amaitu. Bestela, txosten eguneratu berri bat aurkeztu behar da.\nFamilia bakarreko eraikuntza eta eraikin bakartuek, fatxadek ez badute erabilera publikoko bide edo espazioren batera ematen, ez dute EITa aurkeztu beharrik.